گرینگترین گۆڕانکارییەکانی ڕۆژی دووشەممە لە تورکیا\nبەشی تورکیا- چاوێک دەخشێنین بە سەر گرینگترین گۆڕانکارییەکانی ڕۆژی دووشەممە 30ی گەلاوێژی 1396 لە وڵاتی تورکیا\nوه‌زاره‌تی ده‌ره‌وه‌ی تورکیا:\nئه‌رکانی گشتیی هێزه چه‌کداره‌کانی تورکیا:\nله بوردوومانی ناوچه‌کانی باکووری عێراق و باشووری ڕۆژهه‌ڵاتی تورکیا چوار ئه‌ندامی PKK کوژران\nبە مەودای یەک حەوتە؛\nسه‌رۆکی فراکسیۆنی پارتی دیموکراتیکی گه‌لان:\nتاکە ڕێگای ئاشتی له تورکیا چوونه‌ده‌ره‌وه‌ی ئاکپارتی له ده‌سه‌ڵاته/ حکوومه‌ت له دەمیرتاش ده‌ترسێت\nتورکیا لە باری دۆخی نائاسایییەوە یەکەم وڵاتی جیهانە\nگرینگترین هه‌واڵه‌کانی ڕۆژی یه‌کشه‌ممه 29/5/1396 له تورکیا\nهاووڵاتییانی تورکی ئه‌ڵمانیا ده‌نگ به دوژمنانی تورکیا نه‌ده‌ن\nقه‌یران له سوپای تورکیا:\nپێش له ئه‌نجامدانی ئۆپه‌راسیۆنی تیرۆریستی؛\nبەشی تورکیا- ئۆتۆمبیلێکی بۆمبڕێژکراوە و دوو کەسی دانیشتووی ناو ئەو ئۆتۆمبیلە لە لایەن هێزەکانی ژاندرمای تورکیا لە ناوچەی گۆڕپیناری وان تەقێندرانەوە.\nبەشی تورکیا- هاوشارەوانی شاری لیجە سەربە پارێزگای دیاربەکر، گەنجترین شارەوانی تورکیایە و لەلایەن پۆلیسەوە دەستگیر کرا و بۆ زیندان گواسترایەوە.\nبه‌شی تورکیا- چاووش ئۆغڵۆ ڕۆژی چوارشه‌ممه/23ی ئه‌گێست به مه‌به‌ستی دیدار له‌گه‌ڵ به‌رپرسانی عێراق و هه‌رێمی کوردستان سه‌ردانی به‌غدا و هه‌ولێر ده‌کات.\nبه‌شی تورکیا- له بوردوومانی ناوچه‌کانی باکووری عێراق و هه‌ندێ ناوچه‌ی پارێزگای ئامه‌د چوار ئه‌ندامی PKK کوژران.\nبەشی تورکیا- ئێران و تورکیا سەبارەت بە وردەکاریی بەرەنگاربوونەوەی هاوبەشیان لە دژی پەکەکە و پژاک لە سنوورەکانی دوو وڵات دانوستان دەکەن.\nبەشی تورکیا- لە ناوچەى وێرانشارى پارێزگاى ئۆرفا لە باشووری رۆژهەڵاتی تورکیا فرۆکەیەکى بێ فرۆکەوانی ئەمریکایی کەوتە خوارەوە.\nبەشی تورکیا- هاوسەرۆکی کۆنسەی ڕێبەرایەتیی KCK دەڵێت پەکەکە ڕێکخراوێکە بە ئاشکرا سیاسەت و هەڵوێستی خۆی دەڵێت و هەر بۆیەش جیهانی ڕۆژئاوا و یەکێتیی ئەورووپا دەبێ ڕوانگەی خۆی هەمبەر بەم پارتە بگۆڕێت.\nبه‌شی تورکیا- ئه‌رتۆغرۆڵ کۆرکچی ده‌ڵێت: ئێستاکه به‌رپرسی زیندانی بوونی نوێنه‌ران و هاوسه‌رۆکانی پارتی دیموکراتیکی گه‌لان له ئه‌ستۆی پارتی کۆماریخوازی گه‌له. ئێمه ئه‌مه له‌بیر نابه‌ینه‌وه به‌ڵام ئه‌م بابه‌ته ناکه‌ینه بیانوویێک بۆ تۆڵه‌سه‌ندنه‌وه.\nبه‌شی تورکیا- ئه‌حمه‌د ییڵدرم وتی: ئه‌و وڵاته بۆ گه‌یشتن به ئاشتی هه‌میشه‌یی هیچ ڕێگایێکی جگه له چوونه‌ده‌ره‌وه‌ی پارتی دادوگه‌شه له ده‌سه‌ڵات نییه. ئه‌گه‌ر پارتی دادوگه‌شه بکشێته‌وه ئاشتی له کۆمه‌ڵگا داده‌مه‌زرێت. دۆخی ئاسایی هه‌ڵده‌وه‌شێته‌وه و ڕۆژنامه‌وانان ده‌چنه‌وه سه‌ر کاره‌کانیان. نۆریه و سه‌میح زیندوو ده‌مێنن. پارتی دادوگه‌شه بکێشێته‌وه گوڵه‌کان له‌و وڵاته‌دا ده‌کرێنه‌وه.\nبەشی تورکیا- پارێزگای دیاربەکری تورکیا لە باری ڕێژە و ماوەی میلیتاریزە لە هەموو جیهاندا یەکەمە.\nچاوێک ده‌خشێنین به گرینگترین گۆڕانکارییه‌کانی ڕۆژی یه‌کشه‌ممه 29ی گه‌لاوێژی 1396 له وڵاتی تورکیا.\nبه‌شی تورکیا- ئه‌ردۆغان داوای له هاووڵاتییانی به‌ڕه‌گه‌ز تورکی ئه‌ڵمانیا کرد تاکوو له هه‌ڵبژاردنی به‌رده‌می ئه‌و وڵاته به دوژمنانی تورکیا له‌وان پارتی ده‌سه‌ڵاتداری خانمی مێرکڵ ده‌نگ نه‌ده‌ن.\nبه‌شی تورکیا- له ناڕه‌زاییی به‌ربڵاو به گۆڕانکاری له پێکهاته‌ی سوپا له‌لایه‌ن ئه‌ردۆغانه‌وه، 10 ژێنڕاڵی پایه‌به‌رزی سوپای تورکیا ده‌ستیان له کار کێشایه‌وه هه‌ر ئه‌مه‌ش بۆته هۆکاری ئه‌وه‌ی ده‌نگۆی قه‌یران له سوپای تورکیا زیاتر بێته‌وه.\nبه‌شی تورکیا- هێزه‌کانی به‌ره‌نگاربوونه‌وه‌ی تیرۆری تورکیا 2 چه‌کداری داعشیان له ئه‌سته‌نبۆڵ ده‌ستگیر کرد پێش ئه‌وه‌ی ئۆپه‌راسیۆنی تیرۆریستی ئه‌نجام بده‌ن.\nهاوسەرۆکێکی دیکەى هەدەپە دەستگیر کرا\nسه‌رۆک پۆلیسی 22 پارێزگای تورکیا گۆڕدران\nبەشی تورکیا- هێزە ئەمنییەکانى تورکیا هاوسەرۆکێکى دیکەی پارتی دیموکراتیکی گەلان-یان لە پارێزگاى ئۆرفای ئەو وڵاتە دەستگیرکرد.\nلە وەرگەڕانی تراکتۆرێک لە ساکاریای تورکیا؛\n٧ کرێکاری ماردینی گیانی خۆیان لە دەست دا و ١٠ کرێکاری دیکەش بریندار بوون\nبەشی تورکیا- بە هۆی وەرگەڕانی تراکتۆرێک لە شارۆچکەی هەندەکی سەر بە پارێزگای ساکاریا ٧ کرێکاری ماردینی گیانی خۆیان لە دەست دا و ١٠ کرێکاری دیکەش بریندار بوون.\nبارمتە ئێرانییەکانی تورکیا ڕزگار کران\nبەشی تورکیا- دوو بارمتەی ئێرانی لە دەستی مرۆڤ ڕفێنەکان لە ئەستەنبۆڵی تورکیا ڕزگاریان بوو.\nلە درێژەی پێکدادانی پەکەکە و سوپای تورکیا؛\n3 سەربازی تورک لە باتمان و تۆنجەلی کوژران\nبەشی تورکیا- پێکدادانی هێزەکانی پەکەکە و سوپای تورکیا لە دوو پارێزگای باتمان و تۆنجەلی کوژرانی 3 سەربازی تورک و برینداربوونی 2 سەربازی دیکەشی لێ کەوتەوە.\nنوێنەری هەدەپە دوای چەند کاتژمێر ئازاد کرا\nبەشی تورکیا- عایشێ ئاجار باشاران کە بەیانی ئەمڕۆ لە باتمان دەستگیر کرا، بە دانانی بارنتە ئازاد کرا.\nنوێنەرێکی دیکەی هەدەپە دەستگیر کرا\nبەشی تورکیا- عایشێ ئاجار باشاران نوێنەری هەدەپە لە پەرلەمانی تورکیا لە فرۆکەخانەی باتمان دەستگیر کرا.\nگرینگترین گۆڕانکارییەکانی رۆژی دووشەممە 26ی پووشپەڕ لە تورکیا\nبەشی تورکیا- چاوێک دەخشێنین بە گرینگترین گۆڕانکارییەکان و مانشیتەکانی رۆژی دووشەممە 26ی پووشپەڕ لە تورکیا.\nجێگری قایم مەقامی ئامەد دەستگیر کرا\nبەشی تورکیا- جێگری قایم مەقامی ئامەد بە تۆمەتی هاوکاری کردنی جەماعەتی گولەن دەستگیر کرا.\nبەڕیوەچوونی گەورە ڕیوڕەسمی ساڵوەگەری کوودەتای بێ ئاکامی تورکیا لە ئەستەنبۆڵ\nبەشی تورکیا- ڕیورەسمی گەورەی ملیۆنیی ساڵوەگەری کوودەتای بێ ئاکامی تورکیا لە ئەستەنبۆڵ دەستی پێ‌کرد و بڕیارە ئەردۆغان لەو ڕیوڕەسمەدا بۆ ئامادەبووان بدوێت.\nتەقینەوەی بۆمبێک لە بتلیس کوژرانی 2 سەربازی تورکی لێ‌کەوتەوە\nبەشی تورکیا- بە هۆی تەقینەوەی بۆمبێکی دەستکرد لە پارێزگای بتلیسی تورکیا، ٢ سەربازی تورک کوژران و کەسێکیش بریندار بوو.


هەڵبژاردنی سەرۆککۆماری و نافەرمانی مەدەنی ! – Giareng\nلە یه‌ك شه‌ممه - 13 06 2021\nهەڵبژاردنی سەرۆکۆماری و شۆرای شارەکان بەرێوە ، کۆمەڵانی خەڵک لە ئێران وەزاڵە هاتوون و بیزارن لە کاربەدەستانی رژیم لە بەر گرانی ، بیکاری و هەژاری وناداپەورەری و زۆر بەڵینی دراو کە هەمووی بە درۆ درچووە.\n٤٢ سال حاکمیەتی ئاخووندەکان، نە هەر زیانی بۆ گەڵانی ئێران هەبووە بەڵکوو کۆمەڵگای جیهانی بیزار کردوە . هەوڵی جیدی دان بۆ ئەوەی خاونداربن بۆ چەکی ئەتوومی بۆ رژیمێکی تۆتالیتر زۆر مەترسی دارە بۆ جیهانیان، لە لایەکی دیکە رژیمێک کە پشتیوانی تیرۆر لە ئاستی جیهانی دا دەکا و پەروەردەی تیرۆر دەکا . خەڵکی ئێران کە ٦٠٪ لە ژێر خەتی هەژاری دادەژین حاکمیەتەکەی دیەوێ ئیمپراتووری شێعە دامەزرینێ بۆیە لە کاتی دامەزرانیەوە دەستی کردبە بەرێ کردنی شۆرشی ئێسڵامی و ئەڵحەق لەو کارەقێزەنەی دا سەرکەوتنی بەدەست هێناوە بۆیە دەسەڵاتی زۆری لە عیراق ، سوریە ، یەمەن و لۆبنان و فەلستین داهەیە. دەخاڵەتی رژیمی ئێران لەو وڵاتانە دا ئەوان و زۆری لە وڵاتە گەورەکانی تۆڕە کردوە. لەگەل ئەوەش چەند سالێکە بە پشتیوانێ وڵاتێكی گەورە موشەکی بالیستیکیی درۆست کردوە. مەسەلەی چەکی ئەتوومی کەم بوو ، موشکی بالیستیکیی وقارەپەیماشی هاتەسەر. رژیم کە بایکووتی ئابووری لەسەرە ،دەستی داوتە بە قاچاغی موادی بێهۆشکەر و هەتا ئێستا زۆر رەقمی بە دەیان كیلوویی مادەی هۆشبەری لەسەر رێگای وڵاتانی ئورۆپایی وباشووری کوردستان لێ گیراوە. حاکمیەتی زۆرخراپی رژیم بۆتە هۆی ئەوە ٧٥٪ سەچاوەکانی ئاو لە ناو بچێ . ٢٥٪ خەڵکی ئێران تووشی نەخۆشی رووانی بوون . وەک لە سەرەوە باسکرا ٦٠٪ لە ژێر خەتی فەقر وهەژاری دان. باردوخ بە جۆرێکی لێهاتووە کە زۆرن کە دەڵێن خۆمان بە موسلمانیش نازانین.\nرژیمێکی ئاوا قیزەون ئێستا دەیەوێ هەڵبژاردنی سەرۆکۆماری و شۆراکانی شار و گۆندەکان بۆ چەواشەکردنی کۆمەڵگای جیهانی ووەگرتنی مەشرۆعیەت لە خەلک بکا کە ئەوە ددان تیژکردنەوە لە ئوپوسیوون و خەڵکی نێوخۆ بە تایبەتی نەیارانی کە ٨٠٪ دەبن.\nجگە لە زیاتر لە چۆار دیە زۆڵم وجەفا بە نیسبەتی گەڵانی زۆلمێکراوی ئێران ،کۆشتاری ئەم ٨ سالەی دووایی بە تایبەت لە خۆپیشاندانی سالی ٨٨ کە باسی لانی کەمی ١٥٠٠ و لانی زۆری ٣٥٠٠ قۆربانی دەکەن و خستنی تەیارەی ئوکراینی وچارەرەش بوونی ١٧٦ بنەمالە و بێ بایخی بە گیانی زۆر میلوون خەڵکی لە رزگارنەکردن لە پەتای کرۆنا و بە جێگەی ئەوەناردنی بایی سەدان مێلوون دوڵار چەک و موشک بۆ حەماسی تیرۆریست هەمووی کارێگەری زۆر نەرینی لە سەر کۆمەڵانی خەڵک داناوە.ئەو یارمەتیەی کە بۆ سوریە و بەکرێگیراوانی کە بە حێزبوولای لوبنان و سوریە وحەشدی شەعبی وخۆمسیەکانی یەمەنو دەیان لایەنی ناڵەبەر و تیرۆریست دەکرێ دەیتوانی زۆر میلوون کەس لە هەژاری و برسیەتی و چارەرەشی لە نێوخۆی وڵات رزگار بکا.\nکۆمەڵانی خەڵکی ئێران بریاریان داوە کە بەشداری هەڵبژاردنی فەرمایشی و نەمایشی سەرۆککۆماری و شۆراکانی شار و دێ نەکەن. خەڵك کاتی خۆپێشاندانی ئابانی ٩٦ لە رژیم بە هەر دووجناعەوە ئیسڵاح گەرا و ئووسول گەرا تێ پەرین . ئەم تێ پەرێنە بەردەوامە و گەڵانی ئێران نایانەوێ وەک جارەکانی پێشوو فەریوو بخۆن کە دەیانگووت ئێران وەک سوریەو یەمەنی لێ دەی و لە نێوان خراپ وخراپتر ، خراپ هەڵبژێرن. ئیتر کەڵكی خراپ لە ریفورمخۆازی تەواو بوو . نافەرمانی مەدەنی یان نای جیدی بۆ رژیم بە جیدی بەرێوەیە . نزیک بە هەمووی نەیارانی رژیم بە شێعە و سوونی و ئوپوسیوونی گەڵانی ئێران وسەلتەنەت تەڵەبان ونزیک بە هەموو لایەنەکان بە بەنێو ئێسلاح تەلەبان بریاری جیدیان داوە نەچنە سەرسەندوقی هەڵبژاردن و ئەوانی بە هەرشێوەیەک مەجبووربن دەنگ بدەن ئەو پێویستە دەنگی سپی بدەن هەرچەند خامەنەیی دیکتاتوور بۆ مانەوەی دەسەڵات خۆی و دوواتر ئێ کۆرەکەی مجتبی خامەنەیی دەنگی سپی بە حەرام دەزانێ .دەنگدان یانی دووبارە شەرێک بۆ لە هەموو جنایەتەکانی رژیم . هەموو کەس دەزانێ کە ئیبراهیم رئیسی جەنایەتکار کە جیاوازی لە گەل خەلخالی نێیە لە سەندوقی هەڵبژاردن دەهێننەدەر کەوابوو هەڵبژاردن نە ئازادە و نە دێموکراتێک .\nجێگەی خۆیەتی لەهەڵبژاردنی ئەم جار بە هێمەتی هەموو لایەک دەنگ بە رژیم نەدرێ و رژێم زۆر لاوازبکرێ کە قۆناغی دووهەم واتە هەنگاوەکانی دووای هەڵبژاردن روخانی ئێجگاری رژیمی دیکتاتووری ئێسلامی بیزراوی ئێرانی و هاتنە سەرکاری سیستیمێکی سیکۆلار ودیموکاراتێکی بەدوواە بێ .\nنافەرمانی یانی کۆمەڵانی خەڵک بە دەنگ نەدان مستێکی قایم لە دیکتاتورخامەنەیی و مافیای سپای پاسداران و هەمووی نیزامی گەندڵی ئێران دەدەن!\nکەریم ئەڵلاوەیسی ، نوروێژ


خواست لەسەر برنجی كوردی لە باشووری كوردستان زیادیكردووە 2017-12-11\nئەگەرچـی نرخی برنجی كوردی گـرانە، بەڵام وەكو فرۆشیارانی دەڵێن" خواست لەسەرەی زیادیكـردووە". هاونیشتمانیان پێیان وایە سەرجەمـی ئەو برنجانەی لە وڵاتانی دەرەوە هاوردە دەكرێـن تەندروست نین و بڕێكی زۆر نیشاستەیان تێـدایە. بەوتەی جووتیاران بەهۆی زۆری داواكاری لەسەری و ساغبوونەوەی لە بازاڕدا چاندنی برنجی كـوردی ماوەی چەند ساڵێكە زیادیكردووە. وەكو جووتیاران دەڵێن برنجی كوردی قەزای پێنجوێن و ئـاكرێ باشترینە، بەهۆی مەترسییەكان لەسەر برنجی هندی چاوەڕوان دەكرێت لە چەند ساڵی داهاتـوودا برنجـی كوردی وردە وردە سەر سفرەی ماڵان داگیر بكات. تائێستا ئامارەی تەواو لە بەدەستدا نییە كە ساڵانە چەند هـەزار تەن برنجی كوردی لە باشووری كوردستان بەرهەم دەهێنرێت.\nبرنجی كوردی سەدان ساڵە لە باشووری كوردستان دەچێنرێت، چاندنی مەرەزە ساڵانە لە سەرەتایی مانگی نیسانەوە دەستپێدەكات و لە ناوەڕاستی مانـگی تشرینی یەكەم دروێنە دەكرێت، برنج پێویستی بەئاوی زۆر و دەیان بەهای خۆراكی بەسوود لە برنجدا هەیە بەتایبەت برنجی كوردی. وەكو شارەزایانی بواری كشتوكاڵ باسی دەكەن برنج پێویستی بەپلەی گەرمای بەرز و خاكی بەپیت و ئاوی سازگار هەیە. بەگوێرەی ئامارەكان ساڵانە تەنها لە قەزای ئاكرێ نزیكەی سێ هەزار تەن برنجی كوردی بەرهەم دەهێنرێت. \nسەربەست عەزیز، لەشاری سلێمانی كۆگای فرۆشتنی خواردەمــەنی و بەرهەمە دانەوێڵەیەكانی هەیە و دەڵێ" بەهۆی ئەو ترسەی لای هاوڵاتیان لەسەر برنجی هـندی دروست بووە كە دەوترێت زۆرینەی مادەی پلاستیكی و نیشاستەیە ئێستا خەڵك دەستی بە كـڕینی بـرنجی كوردی كردووە". گوتیشی" ئەگەر نرخی برنجی كوردی گران نەبوایە رەنگە هەمووان تەنها ئەو برنجەیان بخواردایە و برنجە هاوردەكان بازاڕیان سست بوایە". دەشڵێت" هاوڵاتیان لەبەر خراپی بواری مادیان پەنا بۆ برنجی هەزران دەبەن كە ئەوەیش لە رووی تەندروستییەوە زیانێكـی زۆری هـەیە". برنج كوردی كیلۆی لە 3500  دینارەوە دەستپێدەكات تا 4500  دینار.\nپزیشكانی كورد لەسەر ئەوە كۆكن كە برنجی 1121  زیانێكـی زۆر بۆ تـەندروستی ئەو كەسانە هەیە كە بەكاریدەهێنن، چونكە رێژەیەكی زۆر نیشاستەی تێدایە، ئەمە بێ لە بوونی مادەی پلاستیكی. پزیشكان دەڵێن" ئەو برنجانەی ئێستا لە بازاڕەكاندا دەفـرۆشرێن هۆكـاری سەرەكین بۆ توشبوونی مرۆڤ بە نـەخۆشی شەكرە و چەندین نەخۆشی دیكە". چانـدنی برنج 24 كا تژمێردا پێویسستە 12  كاتژمێر ئـاوی بەسەرەوە بێت و ماوەی 6  مانگی پێویستە تا دەگاتە بـەرهەم. رەزوان حمەئەمین، پیشـەی مامـۆستا و دانیشتووی شاری هەولێرە و دەڵێ" ئـێستا خەڵك دەستـی بە كڕینی ساوەر و برنـجی كوردی كردووە، چونكە ئەو برنجانەی لە دەرەوە هاوردە دەكـرێن تەندروست نییە و نیشاستەی زۆری تێدایە".\nسدیق ئەحمەد جووتیـارێكی ناوچەی شارەزوورە و دەڵێ" باشترین بـرنج لە پێنجوێن و ئاكـرێیە، چونكە ئاوی ئەو دوو نـاوچەیە سازگارە و خاكەكـەی بۆ برنج گونجاوە". دەشڵێت" ماوەی چەند ساڵێكە چـاندنی برنج زیادیـكردووە، چونكە خواسـت لەسەری زۆرە و سـاغ دەبێتەوە". دوایشكرد حكومەت هـاوكاری جووتیاران بكات بۆ ئەوەی پـەرە بە چاندنی برنجی كــوردی بدەن. بەوتەی ئەو ئەگـەر جووتـیاران هاوكاری بكرێن بەرهەمی برنجی كـوردی زۆر زیاد دەكـات و بەشێك لە پێداویستی بازاڕ پڕ دەكـاتەوە.\nسەرچاوە پزیشكییەكان ئاماژە بـۆ ئـەوە دەكەن بـرنج چەندین سوود و تایبەتمەندی هەیە لەوانەش( لەسەر گەدە سووكە و بـەئـاسانـی هەرس دەكرێت، بۆ سكچوون باشە، چونكە پۆرتاسیۆمی تێدایە، بۆ نەخۆشییەكانی گورچیلە باشە، ئاوی برنج بۆ چارەسەری سوتانەوەی پێست باشە) لەگەڵ چەندین سوودی دیـكە. هەروەها پزیشكان باس لە زیانەكانی برنج دەكەن كە خۆی لەم خاڵانەدا دەبینێتەوە(زۆر خواردنی دەبێتە هـۆی بـەرزی رێـژەی شـەكـرەی خوێـن، خـواردنی رۆژانـە دەبێتـە هـۆی بـەرزبـوونـەوەی كێشی لـەش، زۆر خـواردنـی دەبێتـە هـۆی تـوشبوون بـە نەخۆشییەكانی دڵ و سییـەكان وە كار دەكاتـە سـەر خانەكانی مێشك و لاوازی دەكـات).


وێنەی بە ٢٠ تمەن: لەیلا قادری ـ ساکار – Giareng\nوێنەی بە ٢٠ تمەن: لەیلا قادری ـ ساکار\nلە 30 ئازار , 2020\nپۆلی دووی ناوەندی بووم، لە قوتابخانەی دوازدەی فەروەردین(خاکەلێوە) دەمخوێند. ساڵێ دوو جار قوتابییە زیرەکەکان، خەڵات دەکران.\nپێشتر ئەو بەزم و ڕەزمە نەبوو، ئەوی ساڵێ، سروود و شانۆ و نوقڵ و شیرنیات بەخشینەوە و عەکس خستن و زۆر عۆینی دیکەمان لێ پەیدا ببوو.\nخانم کەریمی، جێگری مودیر بوو، قەیرە کچێکی ڕەش‌ئەسمەری، پان و پۆڕ و بەخۆوە. ئەوەندەی خودا لەسەری دانێ، زمان‌تاڵ، تووڕە و تۆسن و ناجسن بوو. زۆر جار لەنێوان دیواری ساڵۆن و زگە مەشکەکەی دەگرتم، دەسماڵێکی بە تف تەڕتەڕ دەکرد و بە برژۆڵەکانمی دادێنا، دەیگوت:\n” قادری! بێ و نەبێ شتێکت لێ داوە، بەڵام دەبێ بزانم بۆ دەسماڵ ڕەش ناکا؟ نەڵێی خانم دیوناسە و مایەم بۆ دادەنێ، بە حاستەم بزانم لاقت خوار دادەنێی، ماتیکت لێ بگیرێ، کۆڵمە و لێوت سوور کردبێ، ئەو گووەت لە بڕژۆڵت دابێ، پەروەندەکەت دەخەمە بن هەنگڵت، هەزار ئەوەندەش زرینگ بی، ڕاتناگرمەوە…یەستا پێت نەگوتم چیت لەو بڕژۆڵانەت داوە، ئاوا لێت خۆش نابم، دێمەوە جەستەت!\nچاو قادری! تۆ قەت بێ‌قسەییت نەکردووم، تا زەنگی ئاخر پێم بڵێ چیت لێداوە، دەتکەمە ئینتزامانت(دەرکەوانی قوتابخانە کە دەبوو ساکی کچان بپشکنێ، نەکا نامەی کوڕان، عەکسی سێکسی، عەکسی سریدیوی و شاڕوخ خان و سەلمان خان، شریتی هایدە و موعین و سوورا و سپیاویان پێ بێ).\nزۆر جار ئاوا لە هیچ و خۆڕایی بەربینگی پێ دەگرتم، سەروچاوی بە تف دەخووساندم، قەتیش بە مراد نەگەیشت و هەموو جارێ نانی به سێڵەوە دەسووتا… بەڵان بەینەڵڵا نێوکی منی دەخست، نایشارمەوە، بەو قسانە زۆر دەشڵەژام و دەکەوتمە پتەپت. چون ئەو بەیت و باللۆرەی بۆ دایکم کردبایه، تازە دایکم پێی وابوو بە تاقی تەنێ لە حەساری ئەو مەدرەسەیە بەیداخم هەڵکردووە و بوومەتە کەڵەگا… یەک‌بین وەبەر ڕەهێڵەی جنێوی دەدام و ڕانەدەوەستا کۆزر و کای لێ بگرم.\nئەو ڕەشکەکایەش لە منی هەڵکێڵابوو، ئەو ڕۆژەش زیادە لە کچی ئەو خەڵکە، هاتە بن گوێم:\n” قادری! خودا و پێغەمبەرم بە گژ داکردی، دە ئەو ماقنەیەت(سەرپۆش) داکێشە، ڕەببی بە میراتت بێ، تەوقی سەرت بەدەرەوەیە. ئەخە ئیداره، دووسبەی من سەرکۆنە دەکا، تۆ چ مەنزوورتە! خۆ ئێرە هەتیومەتیوی لێ نییە، نابێ بزانم بسک و ئەگریجەت بۆ کێ داناوە!؟ ”\nگوتم: ئەو ماقنەیە ئی خۆم نییە و ئی کچی پوورمە، بە وەعدی ڕۆژێکم وەرگرتووە، سێحەبەکەی خرپن و دموچاو پانە، فریا نەکەوتووم دوو تەقەڵ لەبن چەنەم دەم، بۆیە هەڵدەکشێتە پشتەوە، مەردی خودا بە، ئەوڕۆم پێ ڕەوا ببینە، ئێوارێ کچە بۆی دێ.”\nئەو ڕۆژە هەرچۆنێک بوو، خەڵاتەکەم لەدەست ئیمام جومعە وەرگرت، لەو کاتەشدا کاک عەلی تووتنچی(وێنەگر) هاتبوو، سەر و دوو وێنەی جوانی لێ گرتین. هەر زوو خانم کەریمی هاواری کرد، ئەوانەی خەڵات کراون، سبەینێ یەکی 40 تمەن بێنن، عەکسەکان دەشۆینەوە. دەنکی 20تمەنە.\nهەر کەسیش نایهەوێ بۆی بشۆینەوە، بێتە دەفتەر و بڵێ نامهەوێ.\nخەتم زۆر خۆش بوو، هەروەها شیعر و گۆرانییەکی زۆریشم لەبەر بوو، جا ئەوکات لە کلاسی ئێمەدا، کەس نەیدەزانی کوردی بنووسێ، هێنام حەوت شیعری کوردیم بۆ کچان نووسی، پێنجیانم فرۆشت، دانەی بە تمەنێک…دوو دانە مابۆوە. لە ڕێگای ماڵێ، سەرم بە دووکانی حاجی دووکاندار داکرد، گوتم:\n“حاجی شیعری کوردیت ناوێ بە تمەنێک؟ لە ڕیزی ئەو ئەسپەندەر و تەقویمە، لە دیواری بدە.\nحاجی گوتی بۆ ڕۆڵە خودا لەونی لێ گۆڕیوم، تمەنێک بدەم بەو کوتە قاقەزە!\nڕێگام گرتە بەر، ئەوەشم دەزانی کە دەبێ دەراوی بۆ خۆش کەم و دایکم ئەو ژنە نییە هەروا مفت و مەرحەبا ٤٠ تمەن له چنگی من نێ بۆ دوو عەکس، ئەویش لایەکی ئیمام جومعە بێ!!\nڕویشتمەوە ماڵێ، قەیسی و ڕۆن خورابوو، بەشە چێشتەکەی منیش لە جامێکی روح(فافۆن)دا لەسەر کوورە حەیرانی دەگوت، کوورەیان وا نێڵ دابوو، قەیسی ماڵوێران ویشک ویشک هەڵاتبوو و ئەوەندی دیکەی خۆی ناحەز کردبوو، بەڵان چارە چییە، ڕۆژی تۆران و زیزبوون و ناز و نیم‌ناز نەبوو، بە نابەدڵی چێشتەم ئاوەژووی ئەودیو کرد. دەبوو هەموو ڕۆژێ، سێ چوار سەعات بچمە سەر تەون و پاشان بێمە سەر دەرس و دەورەکەم.\nدۆشەگەڵەیەکی شینم بوو، دایم و دەرهەم لەگەڵ خۆم دەمگێڕا، دەستم دایە و لەسەر دار تەونەکە ڕامخست، خوشکم گوتی:\n“لەیلا گیان، فرێت-مان(پۆ) نەماوە. جارێ خەریکی مقەست کردنم. بە قسەی دادی خۆت دەکەی، نامەیەک بۆ دۆستی بەهارە بنووسە، لەقسان هەفتەیەک دەبێ مەیلەوساردە لەگەڵی، بەهاره وەک جاوی جوو دەپاڕاوە. بەڵام نەچی بە دەردەکەی شەوبۆی بەری، کوڕەت وا تەرەکەمە کرد، ئێستاش کەس لەو گەڕەکە نەیدیتەوە.”\nبابم له ماڵێ نەبوو، بۆیە هیچ هیوام نەبوو ئەو کارە سەر بگرێ و هەرچۆنێک بوو، باسەکەم دامەزراند.\nدایکم: چی؟ دوو عەکس و ٤٠ تمەن؟\nوەڵا بابه تێرمان خوارد، ئەشهەدوبیللا نەقڵێکی خۆشه، نازانم بۆ ئەو منداڵانەی من هیچ کوێیان نەچۆتەوە سەر من! کچێ ڕۆڵە ئەوە بە کەریان زانیوی، دەنا لە کوێ، تاقە عەکسێک بە 20 تمەنە!؟ خۆ هەر کەس گوتی بدە، نابێ بڵێی فەرموو.\nئەی خودا ئەو ئاقڵەی بۆ پێداوی!\nمن: دایکی من، خۆ هەر من نیم. بڵێ ناتدەمێ، ئیدی چێو لە تاریکی مەکوتە.\nدایکم: “خۆ ناتدەمێ، ئەوە هیچ، بەڵان تۆ نافامی، هێندەت ئەو شتانە به گوێ دادەدەمەوە، هەتا سبەی ڕۆژێ هەر خوێڕی و بەڕەڵڵایەک نەتوانێ زەفەرت پێ بەرێ و بە ساویلکەت بزانێ و تێت ڕۆبێ…\nدەنا ناوەڵا، پووڵم لە پێستە پاڵاغی دابێ، لە مستی خانم کەریمی کەس تێنەڕیاوی ناکەم، ئەویش بۆ چی؟ بۆ عەکس…ئەخە چونکە کەممان عەکس هەیە، ئاڵبووم نایبا.\nنێوچاوانت تێک مەنێ و لیچت دامەژەنە، من ناڵێم، بۆخۆت بڵێ، جا تۆ ئەو خودایەی بە حەقی دەناسی، گوناح نییە ئەو پووڵە جوانە لە مستی عەلی تووتنچی کەی؟\nخودا دەزانێ ڕۆژێ قۆڵی چەند کەسی وەک تۆ دەبڕێ!\nزۆرم شایی پێت بوو، حەیفێ…\nئەو بابە-ت نۆ دانە مانگ بێ‌سەر و شوێن بوو، وەک تووتک بە دممەوە گرتن، 200تمەنم لە ژنی حاجی قەلەموونە بە قەرز وەرگرتبوو، لەبنی قەرزەکەی، شەوێ تا بەیانی پێچی پێ بادەدام و تەشی پێ دەڕستم و گۆرەوی و کڵاو و زەنگاڵی پێ دەچنیم، ئاخری 200 تمەنەکەشی لێ ئەستاندمەوە. ئەدی کچم، ئەوە پێوەی ماندوو نەبووی و ئارەقەی ڕەش و شینت پێوە نەکردووە، دەنا وەکی لە لەپی دەستی خەڵکی دەنێی، لە تەنگەی باغەڵی خۆتی نێ..\nبێ پووڵی وەک گولی وایە، کەس تخوونت ناکەوێ، یار لێت دەبێتە ئەغیار، بەڵان هەر ئەوەندەی باغەڵت هەڵمسا، هەموو قرچەپێ لەبەرت هەڵدەستن و دەستەونەزەر ڕادەوەستن. لۆمەت ناکەم، بەرخی تێرە شیری، نەبوونیت نەدیوە.\nمن: باشە، منیش ئەوجار دەست بۆ قولاپ نابەم، ئەگەر ئیلمەم لێ چنییەوە، کچی بابی خۆم نەبم.\nدایکم: “جا خۆ بە خێرای خۆت نییە، ئەی کەرکێک خێزان بە چی بەڕێ دەچێ؟ ڕەنگە وات تێکوشیبێ هەموو لاق لەسەر لاق دانێن و پاڵی لێ بدەنەوە و بە تەرخانی بیخۆن…\nباشه کچەکێ، تۆ پێت وایە خانم کەریمی عەکسی تۆی بۆ چییە! سوور دەزانم و لێم عەیانە ئاخری بە دەستی خۆی بۆت لە پاکەتێکی سپی داوێ و بۆت دێنێتە کلاس، چون بەسەر دەستیدا دەمێنێتەوە، خۆ ئیشاڵڵا نایباتەوە ماڵێ…\nبەڵێ شتێکی دیکە بایە، دەمگوت ڕەنگە بیخوا، بەڵام ئەوە ڕۆژەکەیە، ئا بزانە چۆن دێیەوە دەڵێی دایە دەستت بێنە ڕایمووسم.”\nتا سبەینێ هەر لالووت بووم و مووشم کردبوو، نازانم چیشم بۆ هەتیومچەی دۆستی بەهارە نووسی…بە ناقایلی چوومەوە مەدرەسە.\nکچان بەغار خۆیان لە دەفتەر ڕۆ دەکرد و یەکی به پاکەتێکەوە، دەهاتنە دەرێ، منیش لە سووچێک کروشمەم کردبوو…\nچووینە سەر کلاس، یەستا بیسمیللامان لە دەرس نەکردبوو، خانم کەریمی وەژوور کەوت.\n” قادری گیان! عەکسەکانم بۆ هێناوی، زۆریش جوانی، کچەتیو دەڵێی حەوت پشتت مۆدێل بووه، قەیافەیەکی شەش دەر چوارت گرتووە، ئەو ماقنەیەی دۆینێشت زۆر لێ دەهات، حەیفێ تۆزێک شل و شەوێخ بوو”\nمن: خانم، پووڵم لەبیر چووە…\nخانم: “لەبیرت چووە، قەی چ دەکا، تازە بۆ سبەینێ، پووڵەکە بێنە و عەکسەکان هەڵگرە”..\nمن: خانم، هەر عەکسم ناوێ، پێم جوان نین.\nخانم: “یانی چی؟ بۆ من قومارکەری تۆم! تۆ ڕاڕا و وازی‌وازی، من چ بکەم! باشه عەکس لەوە جوانتر دەبێتە چی خات لەیلا ! ناکا بەو عەکسە بتخوازن!؟ چاو لێکە قادری، کارم بەوە نییە، ئیللان و بیللانە دەبێ هەڵیانگری، لە گیرفانی من حیساب کراون.”\nجا من ئەوان دەمان زۆر زوو هەڵدەچووم و زۆر جار لەگەڵ تڕی بزن بەشەڕ دەهاتم، بۆیە پێم گوت: بیاندڕێنە، پووڵیشم پێیە، هەر چونکی لەبەر چاوی ئەو عالەمە شکاندمتەوە، دەبێ هەر بیاندڕێنی.”\nئەویش نەیکردە نامەردی، نەیهێشت زمانم بگەڕێتەوە، ورد ورد ئەنجنینی و لە سەتڵی زبڵی هاویشتن.


“ئەو حزبە دژی دەستكەوتەكانی هەرێمی كوردستانە”\nباسنیوز 27/10/2020 - 12:25 كوردستان\nسەرکردەیەکی کوردی سووریا رای گەیاند، پارتی كرێكارانی كوردستان (پەكەكە) لە ڕێگەی هێرشكردنە سەر كونسوڵخانەكان و بە ئامانجگرتنی كۆمپانیا بیانییەكان، هەوڵی تێكدانی ئاسایشی هەرێمی كوردستان و زیانگەیاندن بە دەستكەوتەكانی ئەم بەشەی كوردستان دەدات.\nعوسمان مەلۆ، سەرکردە لە پارتی دیموکراتی کوردی سووریا بە (باسنیوز)ی راگەیاند: “لێدان لە ئاسایشی هەرێمی کوردستان لە رێی هێرشکردنە سەر كونسوڵخانە و تیرۆرکردنی دیبلۆماتکاران و بەئامانجگرتنی کۆمپانیاکان، یەکێکە لە شێوازە کۆنەکانی تاوان”.\nڕوونیشی كردەوە كە ئامانج لەو هەوڵانەی پەكەكە، لێدانی دەستكەوتەكانی هەرێمی کوردستانە، لە كاتێكدا “ئەو دەستكەوتانە بوونەتە بەشێک لە خەونی کوردانی هەموو دونیا و جێی رێز و ستایشی جیهانیشن”.\nئەو سەرکردە کوردە ئاماژەی بۆ ئەوەش كرد: “ئەم هەوڵانەی پەكەكە بە پاڵپشتیی دەوڵەتێكی ئیقلیمییە، ئامانجی لێدانە لەو ڕۆڵە ئەرێنییەی كە سەرکردایەتیی سیاسیی هەرێمی کوردستان بەرامبەر بە زۆر لە کێشەکان دەیگێڕێت، لە نێویشیاندا پرسی رۆژئاوای کوردستان و ناوچەکە بە گشتی”.\nعوسمان مەلۆ جەختی كردەوە كە ئەو هەوڵانە دەیسەلمێنن، پیلانداڕێژەرانی ئەو تاوانانە، هەمان ئەو لایەنانەن كە دژی ئامانجی گەلانی ناوچەکەن، بەتایبەتی ئەزموونە ناوازەکەی هەرێمی کوردستان، کە لایەنی کوردی وەک ئامراز بۆ لێدانی ئیرادەی گەلی کوردستان بەکار دێنن. گوتیشی: “ناتوانن ئامانجەكەیان بەدی بێنن”.\nئەمە لە كاتێكدایە كە رۆژی دووشەمە 26ی ئۆكتۆبەری 2020، ئەنجوومەنی ئاسایشی هەرێمی کوردستان رایگەیاند، لە ماوەیەکی کەمی رابردوودا، چەند هێرشێکیان پووچەڵ کردووەتەوە و چەند کەسێکیشیان دەستگیر کردووە، کە پەیوەندییان بە گرووپە تیرۆریستییەکانەوە هەیە. ئاماژەی بۆ ئەوەش کردووە، یەکێك لەو هێرشانەی کە پووچەڵ کراوەتەوە، لەلایەن پەكەكەوە پیلانی بۆ داڕێژراوە.


لەبەرکردنی جلوبەرگی خاکی لە کوردستان قەدەغە کرا\n19:23 - 21 جۆزەردان 2718\nکوردستان میدیا: بەرپرسانی ئیدارەی ئیتلاعات و سپای تێرۆریستی پاسدارانی ڕێژیمی ئێران داوایان لە خەڵک کردووە، جلوبەرگی خاکی لەبەر نەکەن.\nبەرپرسانی ئیدارەی ئیتلاعات و سپای پاسدارانی ڕێژیمی ئێران لە شاری شنۆ بە توندی هەڕەشەیان لە هاووڵاتییانی بەشداربووی فێستیڤاڵی گێلاسی ئەو شارە کردووە، بە هیچ جۆرێک حەقی ئەوەیان نییە بە جلی خاکی لەو فێستیڤاڵەدا بەشداری بکەن.\nهەروەها ئیدارەی ئیتلاعات و سپای پاسدارانی ڕێژیمی ئێران، شۆرای تەئمینی شار و گۆندەکانی شاری شنۆی ئاگادار کردووەتەوە، لە ئەگەری لەبەرکردنی جلوبەرگی کوردی لە ڕۆژی فێستیڤاڵی گێلاس و شوێنە گشتییەکان و کۆڕ و کۆبوونەوەکان، لەگەڵ سزای یاسایی بەرەڕوو دەبنەوە.\nهاوکات، بەرپرسانی ئیتلاعات و سپای پاسدارانی ڕێژیم تەنانەت بە ڕاشکاوی ڕایانگەیاندووە کە فەرمانداری شاری شنۆ لە کۆبوونەوە گشتییەکان بۆی نییە بە زمانی کوردی قسە بکات.\nهەروەها ئەو دوو بنکە نیزامی و ئەمنییەتییەی ڕێژیمی ئێران لە شاری شنۆ ڕایانگەیاندووە، شۆرا و دێهیارەکان، هاوکاریی ئێمە بن بۆ ئەوەی ڕاپۆرت لە سەر حیزبە کوردییەکان کە خەریکی کار و چالاکین لەو ناوچەیە، بدەن.


دکتۆر حامید تاهیر: پێگەى ئافرەت لاى ئیبن عەرەبی. بەشى چوارەم و کۆتایی. | wtarikurd\nدکتۆر حامید تاهیر: پێگەى ئافرەت لاى ئیبن عەرەبی. بەشى چوارەم و کۆتایی.\nنوسینی : عەدنان ئەمین | 26.05.2017 6:34 PM | بەشی: وەرگێڕان | بێ کۆمێنتە\nنوسەر و توێژەریى دیارى میسرى.\nئەگەر تەماشاى هەشت خاڵەکە بکەین کە ژمارەیەک دەقی ئاینیە و تیایدا شکۆ و پایەى بە ئافرەت بەخشیوە، ئەمانەیە:\nلە سوننەتى پێغەمبەردا هاتووە لەبارەى خوشک و برایەتى پیاو و ئافرەت و، ئافرەت و پیاوەوە. (النساء شقائق الرجال). واتە ئافرەتان و پیاوان هاوشانى یەکدین.\nئیبن عەرەبى دەڵێت: لەم بابەتەدا (النساء شقائق الرجال) تەواو ڕونى تێدایە و پێویستى بە ڕونکردنەوە نیە. ئەویش جەختکردنەوەیە لەوەى کە دروستە هەر پێگە و مەقام و مەرتەبە و سیفاتێک کە پیاو دەستى دەخات بۆ ئافرەتیش دەست بدات ئەگەر بیەوێت. وەک چۆن ئەگەر پیاویش بیەوێت.\nلە سوننەتى پێغەمبەردا هاتووە لەبارەى پێگەیشتنى ئافرەتان بە هەندێک پێگە و پلەى تایبەت و کەماڵ. پێغەمبەرى خودا وتویەتى: (کمل من الرجال کثیرون، ومن النساء مریم بنت عمران، و اسیە امراە فرعون) لە پیاواندا زۆرێکیان بە کەماڵ گەیشتوون و، لە ئافرەتانیشدا مەریەمى کچى عیمران و ئاسیەى هاوسەرى فیرعەون.\nئیبن عەرەبى دەڵێت: پیاوان و ئافرەتان لە پلەى کەماڵدا کۆبونەتەوە، گەورەیی پیاو کامڵبونیەتى نەک بە کەماڵ. پیاو کامڵ دەبێت بە پێغەمبەرایەتى- النبوە- و گەورەیی بەخشین بە نامە و نێردارویەتى- بالرسالە و البعثە-، لە ئافرەتاندا پلەى نامە گەیاندن و نێردراویەتى نیە و بەڵام لە پێگە و مەقامەکەدا هاوشانن و هاوبەشن و یەکن. ئەمەش جیاوازیە لە نێوان هاوەڵ و کەسەکاندا لەڕووى پێگە وە. وەک هاتووە لە قورئاندا: تِلْکَ الرُسُلُ فَچَلْنَا بَعْچَهُمْ عَڵى بَعْچٍ ((سورە البقرە آیە 253) وقال )). ۆڵقَدْ فَضلْنَا بَعْض النَبِیِینَ عَڵى بَعْض ( (سورە الاسراء ، آیە 55).\nئەوەى لە قورئاندا هاتووە لەبارەى داواکردنى -تکلیف- پیاوان و ئافرەتانەوە. ئیبن عەرەبى دەڵێت: خودا هاوبەشى و یەکسانى کردووە لەڕووى ئەو ئەرکانەى کە سپاردویەتى بە پیاوان و ئافرەتان. ئەوەى داواى کردبێت لە ئافرەتان، هەمان ئەوەیە کە داواى کردووە لە پیاوانیش. ئەگەر ئافرەتى تایبەت کردبێت بە فرمانێک، ئەوە لە بەرامبەریدا پیاویشى پابەند کردووە بە بابەتێکەوە کە تیایدا ئافرەت پێوەى پابەند نابێت و داواى لێ نەکراوە. بەڵام بە گشتى (النساء شقائق الرجال).\nئیبن عەرەبى دەڵێت: کاتێک حەوا پارچە بوو لە ئادەم، خودا خۆشەویستى و بەزەیی خستە نێوانیانەوە. خودا ئاگادارى دەکاتەوە کە لە نێوان بەخشندەیی و میهرەبانیدا خۆشەویستى و بەزەیی هەیە-مودە و رحمە-. بەمەش فرمان کراوە بە پیاو کە هەردەم هاودەمى بێت لەوەى کە پەیوەندیشى لێدەبڕێت(ئافرەت)، چونکە لە ڕاستیدا بچڕان و پێکەوەبەسترانەوە هەر بۆ خۆتە. لە خۆتدا هەوڵ و ویستێک هەیە بۆ ئەمە و بوەتە گەورەترین شت لەسەر ئاستى جیهان..(پەیوەست بوون بە ئافرەتەوە – وەرگێڕ- )\nخۆشەویستى هەڵەشەیی لەنێوان ژن و مێردا ئەوەیە: پابەندبوون لەسەر نیکاح و مناڵ خستنەوە.\nبەزەیی هەڵەشەیش ئەوەیە:هەریەک لەو دوو کەسە جۆرێک لە بەزەیی و نەرم و نیانى دەردەبڕێت بەرامبەر ئەوى دیکە. هەوڵى بۆ دەدات و ئارام دەگرێت.\nبە نسبەتى ئافرەتەوە: نەرم و نیانى بەشە بۆ گشت، لقە بۆ بنەڕەتى خۆى. غەریبە بۆ نیشتیمانى خۆى.\nنەرم و نیانى پیاویش بۆ هاوسەرى: نەرم و نیانى گشتە بۆ بەش. بە ئافرەتە کە ماناى گشت وەردەگرێت، بە نەمانى ئەم سیفەت و ناوەى لەسەر لادەچێت.\nخۆشەویستى و بەزەیی گشتە بۆ بەشى خۆى و بەشە بۆ گشتى خۆى.\nئیبن عەرەبى پێى وایە کە گەورەیی مێینەیی وەرگیراوە لە گەورەیی زات- ژات- و سیفات- الێفە- ى خودا. هەردوکیان بە دەستەواژەی مێینەیی هاتووە: خراوەتە سەر دڵى ئافرەت کە پیاوێک دەیشکێنێک و هەر ئاگاى لەو بابەتە نیە!.\nدواتر ئەم بابەتە کورت دەکاتەوە و دەڵێت: کەس ناتوانێت نرخ و پێگەى ئافرەت بزانێت، ئەوانە نەبێت کە ئاگادارى پێگە و پایەى سروشتى فرمانى ئیلاهین. چونکە ئافرەت لەچاو پیاودا لە پێگەى سروشتتدایە لە فرمانى ئیلاهیدا. ئافرەت جێگەى هێنانەدنیاى نەوەکانە، وەک چۆن سروشتى فرمانى ئیلاهی جێگەى دەرکەوتنى ئەعیانى تەنەکانە- محل ڤهور اعیان الاجسام-. لەوەوە بوون و ماددە دەکەوێتە دەرکەوتن و پێگەیشتن. فرمانى ئیلاهی بەبێ سروشت نابێت و، سروشتیش بەبێ فرمانى ئیلاهى نابێت. کەواتە بوون بەستراوەتەوە بە دوو شتەوە.\nهەرکەس پێگەى سروشتى زانى، ئەوە پێگەى ئافرەتیش دەزانێت. هەرکەسیش ئەمرى ئیلاهى زانى، ئەوە پێگەى پیاوى زانیوە. بونەکان-جگە لە خودا- بونەکەیان بەستراوەتەوە بەو دوو حەقیقەتەوە. دەرئەنجامیش ئەوەیە کە ئافرەت بەبێ پیاو هیچ نیە، وەک چۆن کە پیاویش بەبێ ئافرەت هیچ نیە!.\nپێغەمبەرى خودا دەڵێت: “حُبب إلى من دنیاکم ثلاث : الطیب ، والنساء ، وجعلت قرە عینى فى الصلاە”.( لە دنیاتاندا سێ شتم لەلا خۆشەویست کراوە: عەتر و ئافرەتان و نورى چاوى من لە نوێژدایە).\nئیبن عەرەبى دەڵێت: ناوهێنانى ئافرەتان. دواتر دەپرسێت: دیوتە شتێک لەلاى خۆشەویست کرابێت و دورى بخاتەوە لە خوداى ؟!- مەبەستى پێغەمبەر-.\nدواتر وەڵام دەداتەوە: نەخێر بە خودا! بەڵکو ئەوەى لا خۆشەویست کراوە کە پابەند و پەیوەستى دەکات بە خودایەوە.\nئەوەش خۆى دەبینێتەوە لە وتە و گوفتارى (سۆفیەکان)، لەکاتێک ئیبن عەرەبی باس لە نەرم و نیانى (عاریف) دەکات بۆ ئافرەتان وەک نەرم و نیانى گشت بۆ بەشى خۆى، وەک ژیانەوەى ماڵێک بە دانیشتوانیەوە کە ژیانى پەیوەستە پێوەى. ئەو شوێنەى کە پیاوى تێدایە ئەوەیە کە ئافرەت لێوەى دەرچووە ئەویش(سنگ، کە لە ناویدا دڵ هەیە). خودا بنیاتى ناوە بە مەیل بۆ لاى ئافرەت، نەرم و نیانى بۆ ئافرەت زۆر گەورەیە.\nهەروەها هەندێک ڕا هەیە لاى ئیبن عەرەبی کە پەیوەستە بە پێشەوایەتى ئافرەت لە نوێژدا، هەروەها دروستى بەستنى ئیحرام لە حەجدا. ئەمانەش هەندێک ڕاى فیقهیە و نامانەوێت لێرەدا بیخەینەڕوو.\nئیبن عەرەبى پشت بەو ئایەتە پیرۆزە دەبەستێت (ۆڵا تَمُدَنَ عَیْنَیْکَ إِڵى مَا مَتَعْنَا بِهِ ڕَزْۆاجًا مِنْهُمْ زَهْرَەَ الْحَێاەِ الدُنێا ( (سورە الحجر ، اڵایە 88).\nڕایەکەى کورت دەەکاتەوە لەبارەى پەیوەندى و ژیانى هاوسەریەتیەوە، چۆن پێویستە کە پیاو هەڵسوکەوت بکات لەگەڵ ئافرەتتدا بە باشترین شێوەى مرۆڤایەتى و نەرم و نیانى. دەڵێت: خودا ئافرەتانى کردۆتە گوڵ وەک ئەوەى کە هەن، ئەگەر لە دنیادا گوڵ بن ئەوە دەبنە گوڵى ژیانى دنیا، بەهەشت پێیان دروست دەبێت. کاروبار و فرمانەکان بەپێى شوێنەکانیش دەگۆڕێت. ئەوان- ئافرەتان- دروستکراون بۆ بەهەشتى دنیا، ئەوە ئەوانن کە وەک ئاژاوەیەک وان و لەڕێیانەوە حەق دەردەچێت ئەوەى لە ئێمە شاراوەیە و تیاماندایە، ئەوەى کە زانایە و ئێمە نایزانین کە لە دەرونماندایە و بۆتە بەڵگەیەک بەسەرمانەوە.\nئەمە پێگە و پایەى عەتائیەى حەقە لە شارى (فاس) لەساڵى (539 ک). پێش ئەمە هیچ چێژێکم بۆى نەبووە. ئەگەر گوڵ بەڵگە بێت لەسەر بەرهەم، ڕوناکى چاوە و، بەخشەرى بۆنى خۆشە. ئەگەر خاوەنى گوڵ-پیاو یان مێرد- هەست بە بۆنەکەى نەکات، یان شیرینى گوڵ، ئەوە شیرینیەکەى ئافرەتە. زانستى نیە بە ئاماژە و ماناکانى کە هاتووە بەشێوەى تایبەت. هاوسەرگیرى لەگەڵ ئافرەت کردووە، لەڕێگەیەوە گەیشتووە بە خۆشى، لەڕێیەوە بە حەزەکانى دەگات حەزە ئاژەڵیەکانى، نەک بە ڕۆح و عەقڵى، جیاوازى نیە لە نێوان خۆى و ئاژەڵەکاندا، بەڵکو ئاژەڵەکان لەو باشترن.\nدەرئەنجامى ئەم توێژینەوە:\n1- هەوڵمداوە و تێکۆشاوم کە بۆچونەکانى ئیبن عەرەبی بخەمەڕوو کە لە سەرچاوە و نوسینەکانیدا هاتووە. بەبێ ئەوەى کە بۆچونى خۆم بسەپێنم تیایدا. یان هێناومەتەوە بۆ ئەوەى بۆچونەکانى خۆم پشت ئەستور بکەم. لەم ڕوانگەیەشەوە پشتم بەستووە بە پەیڕەو و هەڵسوکەوتى تایبەتى خۆم لەگەڵ دەقەکاندا، ئەویش بە پارچە پارچە نەکردنى دەقەکان لێرەو لەوێ و، بیناکردنى بیر و بۆچونێک لەسەرى. بەڵکو خویندنەوەى جیاواز و لێکجیام کردووە-استقراء- لەبارەى یەک بابەتەوە، هەروەها پەیوەست کردنى بە نوسەر و ئەو سەردەمە تایبەتەى کە پاڵپشت و هاندەرى بووە لە نوسینیدا.\n2- لە چوارچێوەى ئەم بابەتەدا، دەکرێت شێوە و شێوازى ئیبن عەرەبى بخەینەڕوو لە هەڵسوکەوتى لەگەڵ دەقە ئاینیەکاندا، بەو پێیەى کە مەعریفە و زانیارى دروستى خۆى دەخاتەڕوو بە زانستە زمانەوانییەکان. ئەگەر زانستى ێەرفە، یان زانستى نەحوە، یان زانستى ڕەوانبێژى، هەروەها بەڵگەهێنانەوە و ئاماژەکردن بە چەندین بەیت و شیعرى عەرەبى، ئەمانەش هەموو بۆ ئەوەیە کە وشە و دەستەواژەکانى بەکاربخات بۆ ئەو مەبەستەى کە دەیەوێت.\n3- هیچکات بە بنبەستى بەکارهێنانى توانا زمانەوانى و ڕەوانبێژیەکەى ناگات لە مەبەستەکانیدا، پەناى بۆ دەبات بۆ تەسەورى بوونیی بۆ بوون، ئاسمانى یان زەمینى، زۆرکات گەڕانەوە بۆ حاڵەتەکانى سەرەتاى بوون و هاتنە دنیاى بونەوەران.\n4- ئیبن عەرەبى جیا دەکرێتەوە بە ئازایەتیەکى فکرى کە هیچ سنورێکى نیە، نمونەش بۆ ئەمە لەم بابەتەى کە باسمان کرد جیاواز لە زۆرینە بیر دەکاتەوە، زۆرینەى زانایان و بیرمەندان ئەم پێگە و پایەیان بە ئافرەت نەبەخشیوە. ئیبن عەرەبى بە هەموو ڕێگە و ئامرازەکان هەوڵیداوە کە ئەمە بچەسپێنێت. دەکرێت ئاماژە بۆ ئەوە بکەم و کە یەکێک لە گەنجە توێژەرەکان هەڵبسێت بە توێژینەوەیەک لەبارەى بۆچونەکانى ئیبن عەرەبى لەبارەى ئافرەت و جیاوازیکردنى لەگەڵ ڕایەکانى غەزالیدا. ئەوە جیاوازیەکەى بۆ دەردەکەوێت لەنێوانیاندا، لەبارەى ئافرەت و پێگەکەى.\n5- بەداخەوە نەمتوانى ڕاڤە یان لێکدانەوەى ئیبن عەرەبی دەست بخەم بۆ ئایەتى ((الرِجَالُ قَۆامُونَ عَڵى النِسَاء بِمَا فَضڵ اللهُ بَعْضهُمْ عَڵى بَعْض)). سورە النساء( (آیە 34). خۆ ئەگەر یەکێک توانى ئەوە دەستبخات ئەم توێژینەوەمان بۆ تەواو بکات و لە کەم و کوڕى دەریکات.\n6- زۆرینەى موسوڵمانان، یان هەندێکیان لەگەڵ بۆچونەکانى ئیبن عەرەبیدا نین لە لێکدانەوە و ڕاڤەى ددەقەکاندا، یان ئەو بۆچونە وجودیانەى کە هەیەتى. بەڵام لەم بابەتەدا: پێگەى ئافرەت، زۆرێک لە هاوسەرەدەمەکانى دەبینرێت کە شوێن بۆچونەکانى کەوتوون، ئەمەش پێشکەوتنێکى ڕونە کە دایهێناوە و ئەم زانایە لەبارەى مافى مرۆڤ و لەبارەى گەشەسەندنى مەدەنیەت و شارستانى.\n7- حەوتەم: ئێمە لەم نوسینەدا دوو هەڵەى زەقمان ڕاست کردۆتەوە، یەکەمیان ڕۆژهەڵاتناسى ئیسپانى گەورە (ئاسین بالاسیوس) کاتێک دەڵێت کتێبى (روح القدس) هەمان کتێبى(مختصر الدرە الفاخرە)یە. بەڵام دروست ئەوەیە کە ئێمە لە بەرامبەر سێ کتێبداین، کە یەکەمیان لە ئەندەلوس تیاچووە. هەروەها ڕۆژهەڵاتناس (بیدرسن)، کە لە بابەتى (ئیبن عەرەبى) لە (ئینسکلۆپیدیاى ئیسلامی)دا نوسیویەتى و، چاپی دووەم، ئاماژەى بەوە کردووە- بەبێ بەڵگە- کە ئیبن عەرەبى زیاد لە جارێک هاوسەرگیرى کردووە، هەروەها کاتێک ژمارەى منداڵەکانى دیارى دەکات بە دوو کوڕ هەژماریان دەکات. بەبێ ئەوەى کە ئاماژە بۆ کچەکەى بدات بەناوى(زەینەب). کە هەر بە منداڵى مردووە.\n8- هەشتەم: لە چوارچێوەى گەڕانم دیومە ئەو کەسانەى لەبارەى (ئافرەت) یان (مێینەیی) لاى ئیبن عەرەبی! نوسیویانە لە ئەنتەرنێت، دەکرێت بڵێین ئەوانەى کە نوسیویانە لەم بابەتەدا خودى دەقەکانى ئیبن عەرەبیان بەرچاو نەکەوتووە و هەڵسوکەوتیان لەگەڵ نەکردووە. ئەمەش دەرئەنجامى هەڵە و پشێوى لێ کەوتۆتەوە.\nبەهرۆز جەعفەر: نیفاقی سیاسیی بەرانبەر بزوتنەوەی گۆڕان.


ئەنوەر حسێن سەبارەت بە تیرۆرکردنی ڕۆژنامەنووسان لە هەرێمی کوردسـتان دەدوێت\nبەپێی راپۆرتە سەندیکای رۆژنامەنوسانی جیھانی ئاماری کوژراوانی رۆژنامەنوسانی لەساڵی 2016 بڵاوکردەوە، 93 رۆژنامەنوسیان تیرۆرکراون و 29 رۆژنامەنوسەکەی تریش بە رووداوی سروشتی گیانیان لەدەستداوە.\nئەمەش لە کاتێکدایە ژمارەی کوژراوانی رۆژنامەنوسان لەساڵی 2016 بە بەراورد لەگەڵ ساڵی 2015 زیادی کردووە. لەساڵی 2015 ژمارەی ئەو رۆژنامەنوسانەی کوژراون 115 رۆژنامەنوس بووە.\nبەپێ ی ئامارەکە دەردەکەوێت عێراق لەریزبەندی یەکەمدا لەسەر ئاستی ووڵاتانی رۆژھەڵاتی ناوەراست لەزۆری کوژراوانی رۆژنامەنوسان، ھاوکات لە ڕیزبەندی دووەمدا لەسەر ئاستی جیھانیشدا. بەپێ ی ئامارەکە 15 رۆژنامەنوس تەنیا لەساڵی 2016 کوژراون، کەلەناویاندا رۆژنامەنوسی کورد(ویداد حسێن)یش وەکو پەیامنێری ئاژانسی رۆژنیوز ناوی ھاتووە.\nهاوکات سەندیکای رۆژنامەنوسانی کوردستانیش لە راپۆرتی ئەم ساڵیاندا ئاماژە بە سێ حاڵەتی گیان لەدەستادانی رۆژنامەنوسان دەدەن، لەکاتێکدا یەکێک لەو رۆژنامەنوسانە لە بەرەکانی جەنگدا گیانیان لەدەستداوە، دوانەکەی دیکە تیرۆر کراون. هاوکات باس لە 45 حاڵەتی پێشێلکاری دەکەن کە بەرامبەر 80 رۆژنامەنوس ئەنجامدراون.\nئاسۆ جەبار بۆ دەنگی ئەمریکا وتووێژێکی لەگەڵ جێگری نەقیبی سەندیکای رۆژنامەنوسانی هەرێمی کوردستان ئەنوەر حسێندا سازکردووە.\nئەنوەر حسێن دەڵێت "بەداخەوە رەوشی رۆژنامەنوسان لەهەرێمی کوردستاندا کە راپۆرتەکانی ساڵی 2016 پێماندەڵێت کە لە چاو پارساڵدا خراپترە، بەهۆی کە ئەمساڵ 45 حاڵەتی پێشێلکاری بەرامبەر 80 رۆژنامەنوس کراون".\nهاوکات دەشڵێت "لەساڵی 2015 دا ئێمە شاهیدی ئەوەیەن کە هیچ رۆژنامەنوسێک تیرۆر نەکراوە گیانی بەخت نەکردووە، بەڵام بەداخەوە لەساڵی 2016 دا لەهەدوو راپۆرتەکەدا دوو رۆژنامەنوسمان هەیە کە تیرۆرکراون، بە تایبەتی ویداد حسێن کە کەیسەکەی نادیارە".\nهەروەها ئەنوەر حسێن دەڵێت "بەداخەوە ئەوە هەشتەم و نۆیەمین رۆژنامەنوسە کە لەهەرێمی کوردستان لەدوای راپەڕینەوە تیرۆر دەکرێن، بە بۆچونی من ئەمە رەنگە ناشرینترین و مەترسیدارترین رووداو بێت لەبەرامبەر رۆژنامەنوس ئەنجام درابێت".\nوتووێژ لەگەڵ ئەنوەر حسێن


00:00 - 6 بانەمەڕ 2717\nکوردستان میدیا: پۆلێک لە لاوانی شۆڕشگێڕ و قارەمانی کوردستانی ڕۆژهەڵات، پاش تێپەڕاندنی دەورەی سەرەتایی پیشمەرگە، چەکی بەرگری لە خاک و نیشتمانیان لە شان کرد.\nهەواڵنێری ماڵپەڕی کوردستان میدیا ڕایگەیاند؛ ڕۆژی دووشەممە ڕێکەوتی ٤ی بانەمەڕی ١٣٩٦ی هەتاوی، ڕێوڕەسمی کۆتایی‌هاتنی دەورەی ٢٢٤ی هێزی پێشمەرگەی کوردستان، لە فێرگەی کۆمیسیۆنی پەروەردەی حیزبی دێموکراتی کوردستانی ئێران، بەڕێوە چوو.\nئەم ڕێوڕەسمە بە بەشداریی بەشێک لە ئەندامانی ڕێبەریی حیزبی دێموکرات، فەرماندەکانی هێزی تایبەت و بەشێک لە کادر و پێشمەرگەکانی حیزبی دێموکرات بەڕێوە چوو.\nسەرەتای جێژنی کۆتایی دەورەی سیاسی و نیزامی بە خوێندنی سروودی نەتەوەیی ئەی ڕەقیب و ڕاگرتنی خولەکێک بێدەنگی بۆ ڕێزگرتن لە گیانی پاکی شەهیدانی کورد و کوردستان دەستی پێکرد.\nدواتر سدیق دەرویشی، ئەندامی کۆمیتەی ناوەندیی حیزبی دێموکراتی کوردستانی ئێران وێڕای پیرۆزبایی کردن لە بەشداربووانی دەورە، بەم بۆنەوە چەند وتەیەکی پێشکەش کرد.\nپاشان سروودێکی شۆڕشگێڕی لە لایەن گرووپی سروودی دەورەی ٢٢٤ی سەرەتاییەوە پێشکەش کرا.\nدواتر ڕاپۆرتی ئامووزشیی دەورە لە لایەن بوداغ بوداغی مامۆستای فێرگە خوێندرایەوە.\nپاشان ٣ پێشمەرگەی بەشداری دەورەی سەرەتایی پێشمەرگە سروودێکیان پێشکەش بە ئامادەبووان کرد.\nلە نێوئاخنی ڕێوڕەسمەکەدا، پەیامی دەورە لە لایەن بەشداربووی دەورە عەلی مەولان نژاد پێشکەش کرا.\nبەپێی نەریتی فێرگەی کۆمیسیۆنی پەروەردەی حیزبی دێموکراتی کوردستانی ئێران، نەفەراتی یەکەم تا سێهەمی دەورە که لەباری تاقیکارییە سیاسی و نیزامییەکانەوە پلەی نێونجیان بەدەست هێنابوو خەڵات کران.\nسێ نەفەری یەکەم بریتی بوون له عەلی مەولان نژاد، هێرش مینبەری و فەهیمە دوستی کە لە لایەن سدیق دەرویشیەوە خەڵاتیان پێشکەش کرا.\nهەروەها سێ کەسی یەکەم لە بواری نەزم و دیسیپلینەوە بریتی بوون لە هادی شێخه، سەید ئەمیر ئەحمەدی و تەییب ئازەری کە خەڵاتەکانیان لە لایەن کاروان شەرەفی سکرتێری یەکیەتیی خوێندکارانی دێموکراتی کوردستانی ئێران پێشکەش کرا.\nلە بەشێکی دیکەی جێژنی کۆتایی دەورەی ٢٢٤ی سەرەتایی پێشمەرگەدا ئەو کەسانەی کە لە بەڕێوەبردنی ئەرکەکانی دەورەدا بە باشی کارەکانیان ڕادەپەڕاند لە لایەن یەکیەتیی خوێندکارانی دێموکراتی کوردستانی ئێرانەوە خەڵات کران.\nئەو کەسانە بریتی بوون لە عەلی محەممەد زادە، عوسمان مەولا نژاد، قادر سۆفی قۆیتاسی، ناسر ڕەحمانی، دڵنیا عەزیز مورادی، سوبحان ئەحمەدی، سیروان کەمانگەر، ئیبراهیم ئەحمەدی و سدیق وەیسانی، کە لە لایەن سەلام ئیسماعیل پوور ئەندامی بەڕێوەبەریی یەکیەتیی خوێندکارانەوە خەڵاتەکانیان پێشکەش کرا.


فەڕەنسا لەسەر بڵاوكردنەوەی هەواڵ گوگڵ غەرامە دەكات - تۆڕی میدیایی خەڵک\nحكومەتی فەڕەنسا گوگڵ غەرامە دەكات بە بڕی نیو ملیار یۆرۆ بەهۆی پێشێلكردنی مافی خاوەندارێتیی بیرۆكە لە بڵاوكردنەوەی هەواڵ.\nبڕیارەكە لەلایەن دەستەی ڕووبەڕووبوونەوەی قۆرخكاریی فەڕەنساوە دراوە لە دژی گوگڵ لەسەر پابەندبوونی ناتەواو بە فەرمانە كاتییەكانی كە ئاڕاستەیان كراوە لەسەر ململانێی بڵاوكردنەوەی هەواڵ لە فەڕەنسا.\nئەم بڕیارەش وای كردووە كۆمپانیاكە هەست بە بێهییواییەكی زۆر بكات .\nئەو، بڕە پارەیەی كە دەستەی ڕووبەڕووبوونەوەی قۆرخكاریی فەڕەنسایی داوا دەكات گوگڵ بیدات بڕەكەی ٥٠٠ ملیۆن یۆرۆیە، چونكە شكستیهێناوە لە پابەند بوون لەسەر ڕێنماییە كاتییەكان كە ڕووبەڕووی بووەتەوە لەگەڵ بڵاوكردنەوەی هەواڵییەكان لەفەڕەنسا.\nقوباد تاڵەبانی: دەستوەردان لە بازاڕ قەدەغە دەكەین


فلز ویتلی پیتەرس یەکەمین ژنە شاعیری کۆیلە لەمێژووی ئەمریکا.. لە ئینگلیزییەوە: عەبدوڵا سڵێمان(مەشخەڵ) – Dengekan\nbyMashkhal\tNovember 15, 2021\tGeneral, Literature\n(لەیادی ٢٦٠ ساڵەی بەکۆیلەکردنی ئەم ئینسانە شاعیرە)\nکۆیلە، ئەو ئینسانەی کە یاسای ڕۆژگارە تاریکەکان مافی کڕین و فرۆشتنی لەسەر دانابوون، بەدبەختترین مرۆڤگەلێک بوون کە ژیانێکی پڕ لە نەهامەتی و دەردەسەریی ژیاون.(١) کیشوەری ئەفریقا بەهۆی دوواکەوتوویی ئابووری و ژیارییەوە لەسەدەکانی ناوەڕاستدا ببووە سەرچاوەیەکی دەوڵەمەند لە دابینکردنی هێزی مرۆیی کە بەشێوەی کۆیلە بەنرخێکی هەرزان دەکڕدران و دەفرۆشرانەوە. بێڕەچاوکردنی ئەوەی کە بەشێک لەو کۆیلانە ڕەنگە خاوەن توانا و بەهرە و سەلیقە و لێهاتوویی تایبەت بەخۆیان بن، کە ڕەنگە لەناو سپیپێستەکانیشدا یان مرۆڤە ئازادەکانیشدا ئەو توانایانە دەگمەن بن. ئەمڕۆ دەبینین لەم سەردەمەی نیولیبڕالیزمدا لەوڵاتانی خۆرئاوا زۆربەی وەرزشوانان و هونەرمەندان و مویزکژەنان لە ڕەشپیستەکانن کە توانیویانە بازاڕی هەونەر و وەرزش دە بەرابەر گەرمتر بکەن. بۆیە لەو قۆناغە تاریکەدا کە کۆیلە هیچ مافێکی ئینسانیی نەبووە، کۆیلەیەک لەلایەن خاوەنەکەیەوە ببێتە جێی بایەخ بەڕاستی گرنگە و مێژووویشە. دیارە ئەمەش ئاماژەیە بۆ دوو هۆکاری گرنگ :\nیەک : خاوەن کارەکە توانای خوێندنەوە و بینینی ئەو لیێهاتووییەی کۆیلەکەی خۆی هەیە و ئەمەش نیشانەی زیرەکی و ڕۆشنبیریی خاوەن کۆیلە دەگەێنێت.\nدوو : خاوەن کۆیلەکە ویستوویەتی مێژوویەک لە بواری ئەدەب و ڕۆشنبیریی بۆ خۆی تۆمار بکات.\nلێرەوە دەتوانین لە دۆخ و ژیانی فلز ویتلی پیتەرسی کۆیلە، بەڵام شاعیر ورد ببینەوە. زۆربەی ڕەخنەگران و لێکۆڵەرەوانان پێیان وایە کە فلز ویتلی پیتەرس، یەکەمین ژنەشاعیری کۆیلە لە مێژووی ئەمریکا(٢) ئەم شاعیرە کۆیلەیە لە ساڵی ١٧٥٣ لە خۆررئاوای کیشوەری ئەفریقا لە وڵاتی گامبیا یان سەنگاڵ لەدایکبووە. لەتەمەنی حەوت هەشت ساڵان وەکو کۆیلەیەک دەفرۆشرێت بە بارزگانێکی کۆیلەکان. دواتر سەرجەم کۆیلەکان دەخرێنە سەرپشتی پاپۆڕێک بەناوی (پاپۆڕی کۆیلەکان فلز)(٣) و لەکەنارە ئاوییەکانی ئەمریکا لە ویلایەتی بۆستن لەنگەر دەگرێت. پاشان ئەم کچە کۆیلەیە لەلایەن بنەماڵەی جان ویتلی گەورە بارزگان و بەرگدروو وەکو کۆیلەیەک دەکڕدرێت و بۆ خزمەتی ئەو بنەماڵەیە بەتایبەت بۆ خزمەتی خانم سوزانای هاوژینی جان ویتلی و لەوێ ناوی فلزی بەسەردا دەبڕدرێت و هەروەها پاشناوی ویتیلیشی دەدرێتێ. دوای ئەوەی فلزی کۆیلە لە ئەمریکا فێری خوێندن و نووسین دەبێت، هەر لەلایەن ئەو بنەماڵەوە هان دەدرێت کە شیعر بنووسێت دوای ئەوەی زانیان کە کەسێکی زیرەک و بلیمەتە. یەکەمین مامۆستای فلز ماری کچە هەژدە ساڵانەکەی جان بوو کە فێری خوێندنەوە و نووسینین دەکرد. هەروەها نەیثانیاڵی کوری جانیش یارمەتی فلزی دەدا تا فێری نووسین و خوێندنەوە ببێت. لەتەمەنی دوانزە ساڵیدا توانی ئەدەبی یۆنانی و ئەدەبی کلاسیکی لاتین بە زمانی ئەسلی خۆیان بخوێنێت و لەتەمنی چواردە ساڵیدا یەکەمین شیعری ( بۆ زانکۆی کامبردج لە نیو ئینگلەند)نووسی، کە توانایی و لێهاتووی فلزی لەخۆدا بەرجەستە کردبۆوە. بنەماڵەی ویتلی لەهەموو کاروبارێکی ماڵەوە بەخشیان و سەپۆرتیان کرد کە بایەخ بە ئەدەب و ڕۆشنبیری بدات، ئیش و کارەکانی ماڵیان سپاردە کۆیلەکانی تریان. فلز بەردەوام تواکانی خۆی نێشانی هاوڕێ و خاوەن کۆیلەکانی خۆی دەدا.فلز کەوتە ژێر کاریگەری ئەلەکسەندەر پۆپ و جان میڵتن و هۆمەر و هۆراس و ڤیرجیڵ. بەوجۆرە ئەم ژنە کۆیلەیە کاروانی نووسینی شیعری دەستپێکرد. ئیتر توانی لە کورت ماوەدا سەرنجی بزووتنەوەی ئەدەبی سەردەستی ئەمریکیی بەلای خۆیدا ڕابکێشێت.\nکۆشیعری فلز ویتلی پیتەرس لەسەر کۆمەڵی بابەت و ئایین و ئەخلاق ساڵی ١٧٧٣ لە لەندەن چاپ بووە.\nساڵی ١٧٧٣ لەتەمنی بیست ساڵیدا لەگەڵ کوڕی خاوەن کۆیلەکەی، نەیثانیاڵ هەم بۆ چارەسەری نەخۆشییەکەی کە سیل بوو و هەروەها سوزاناش بڕوای وابوو کە دەرفەتێکی لەبار لەشاری لەندەن هەیە بۆ چاپ و بڵاوکردنەوەی شیعرەکانی، چووە شاری لەندەن. ئەوەبوو سلێنا هەستینگز(٤) سەرسام بوو بەشیعرەکانی فلز ویتلی و یەکەمین کۆشیعری لە هاوینی ساڵی ١٧٧٣ دا بڵاو کرایەوە. دوای بڵاوبوونەوەی یەکەمین کتێبی فلز،خاتوو سوزانا و جان یەک لەدوای یەک لەساڵەکانی ١٧٧٤ و١٧٧٨ مردن. ئینجا فلز لەگەڵ دوکاندارێکی ڕەشپێستی ئازاد، بەناوی جان پیتەر زەماوەند دەکەن و دوو منداڵیشیان دەمرێ و بەهەژاری و کڵۆڵی ژیان بەسەر دەبەن. ئەم شاعیرە سەرباری نووسینی شیعر، لەڕێگەی هونەری نامەنووسینەوە توانیویەتی بیروبۆچوونی خۆی لەگەڵ نووسەرانی سەردەمی خۆی بگۆڕێتەوە وەکو سامسن ئۆکن و جان ثارنتن و جان نوتن. ساڵی ١٧٧٥ شیعری ( بۆ جۆرج واشنتۆنی خەمخۆر)ی نارد بۆ سوپاسالاری ئەمریکا. بۆ ساڵی پاشتر جۆرج واشنتۆن داوەتی فلز ویتلی کرد بۆ کۆشکی سەرۆکایەتی . بەڵام وتلی لە مانگی ئازاری ساڵی ١٧٧٦ دەمرێت و ثۆماس پەین شیعرەکەی جارێکیتر لە گۆڤاری پەنسەڤیلیا گەزەتە)(٥) لە نیسانی ١٧٧٦ دا بڵاو دەکاتەوە. ویتلی ویستی دووەم کۆشیعری خۆی بڵاو بکاتەوە،بەڵام بەهۆی لەدەستچوونی سەپۆرتی خاوەن کۆیلەکانی بەهۆی مردنیان و بەرپابوونی جەنگی شۆڕشگێرانەی ئەمریکا (٦) نەیتوانی بگات بەم ئاواتەی.\nساڵی ١٧٦٨ فلز ویتلی شیعری (بۆ خاوەنشکۆی جیاواز) کە ستایشی پاشا جۆرجی سێیەم دەکات بەهۆی رەتکردنەوەی یاسای پوول،دەنووسێت و بڵاو دەکاتەوە. دوواتر پێ بەپێی بەهێزبوونی شۆڕشی ئەمریکیی، نووسینەکانی ویتلیش بابەتگەلێکیان لەخۆ دەگرت کە گوزارشت بوون لە بیروباوەڕی یاخیبووانی وڵاتانی کۆڵۆنیالیزەکراو. لەساڵی ١٧٧٠ ستایشێکی ئایینی لەبارەی مەسیحییەتەوە بۆ ئینجلیخواز جۆرج وایتفیڵد دەنووسێت. ویتلی گەلێ شیعری بۆ کەسایەتییە ناودارەکان نووسیوە کە ناوەڕۆکی شیعرەکانی زیاتر لاوانەوەن و ناوەڕۆکی هەندێکیشیان دەربارەی ئاینی مەسیحی و کلاسیک و ئەبستراکتن. ئەم شاعیرە زۆر بەدەگمەن لە شیعرەکانیدا لای لەخۆی کردۆتەوە.(٧) فلزی شاعیر، شیعرێکی لەسەر کۆیلەتی هەیە بەناوی (کاتێک لە ئەفریقاوە هێنرانە ئەمریکا).\nبەسووک تەماشاکردنی ئینسانی کۆیلە لەو سەردەمە تاریکەدا کە کۆڵۆنیالیزم نەخشەی ژیانی دەکێشا و پێداویستی و دابینکردنی بازاڕی تازە و کەرەسەی بەرهەمهێنان، ببووە دیدی زاڵ لەناو کۆمەڵگەی فیوداڵی و تازە هەنگاونەر بەرەو سەرمایەداری. بۆیە لەلایەن کۆڵۆنیالیستەکانەوە بوونی شاعیرێکی بەتوانا و بەهێز و بەتوانای وەک فلز ویتلی پیتەرس جێی قەبووڵ و هەرسکردن نەبوو.(٩) بۆیە لەشارۆ بۆستن لەلایەن گروپێک لە نووسەران و شاعیران و بەئامادەبوونی نوێنەری دەوڵەت، شاعیرێتی فلز تاقی دەکەنەوە.گروپەکە پێکهاتبوو لەهەریەک لە( جان ئارڤینگ، چاڕڵس چاونسی، جان هەنکاک، تۆماس هاچنسن و ئەندرۆ ئۆلیڤەر). لیژنەکە گەیشت بەو بڕوایەی کە بەڵێ ئەم کۆیلەیە خۆی شیعرەکانی نووسیوە و تەنانەت پێشەکی کتێبەکەشی هەر خۆی نووسیویەتی. کەچی لەگەڵ ئەمەشدا هیچ دەزگایەکی پەخش و بڵاوکردنەوە ئامادە نەبوو کتێب بۆ ئەو شاعیرە چاپ بکات.بەڵام جوانی شیعرەکانی و هێزی شیعرییەت سەرنجی خوێنەرانی لەندەنی بەلای خۆیدا ڕاکێشا. ساڵی ١٧٧٣ گۆڤاری لەندەن سەبارەت بە نموونەیەک لە شیعری فلز ویتلی پیتەرس دەنووسێت (ئەم شیعرانە هیچ کارێکی سەرنجڕاکێش و عەبقەرییان تێدا نییە، بەڵام کاتێک دەبینی گەنجێکی ئەفریقی دوای شەش مانگ لە خوێندنی وردی زمانی ئینگلیزی نووسیویەتی،هیچمان پێناکرێت جگە لە سەرکوتی سەرسامبوونمان بە بەهرە و توانای بەهێز و زیندووی ئەو شاعیرە.)(١٠) دوای ماوەی چەندین ساڵ، بەتایبەتی ساڵی ١٨٣٨ ئینجا لەشاری بۆستن ڕێگەدرا، شیعرەکانی ویتلی پیتەرس چاپ ببن و بڵاو بکرێنەوە.\nویتلی بڕوای وابوو کە هێزی شیعر ناپێورێت. ڕەخنەگرانیش گەلێ لێکۆڵینەوەیان دەربارەی بەرهەمە شیعرییەکانی ویتلی نووسیوە کە چۆن تیشکی خۆر وەک هێما و ئێنجا وەکو باوەڕی مرۆڤەکانی ئەفریقا لەشیعردا بەناوی جیاجیا بەکاربردووە. کەچی سەرباری جوانی و سەرنجڕاکێشی شیعرەکانی، ئەم شاعیرە کۆیلەیە بێبەری نەبووە لە ڕەخنە. ڕەخنەگران پێیانوایە شیعرەکانی ویتلی بەدەرن لە هەستی شوناسی ڕەشپێستی خۆی وەکو کۆیلەیەک.هەورەها جۆری پەروەردەی بنەماڵەی ویتلی لەگەڵ ئەم شاعیرە جێی سەرنج بووە و وای لە شاعیر کردووە کە جۆرە تێگەیشتنێکی تری هەبێت سەبارەت بە شوناسی کۆیلەبوونی خۆی. نەک هەر ئەمە تەنانەت ئەم شاعیرە ڕێگەپێدراو بووە لە ئاهەنگی سپیپێستەکانیشدا بەشدار بێت. بەڵام لەگەڵ هەموو ئەم وێنە گشتییەی فلز، ئەم شاعیرە لەگەڵ بەرەوپێشجوونی شۆڕشێ ئەمریکا روحی بەرەنگاری دژ بە کۆیلەتی لا بەرجەستەتر دەبێتەوە و لەم پێناوەشدا گەلێ نامەی نووسیوە بۆ کاربەدەستانی ئەوکاتی ئەمریکا.(١١)\nئەم شاعیرە یەکەمین ژنە کۆیلە بووە کە کتێبی شیعریی نووسیوە و دووەمین ژنیش بووە لەمێژووی ئەمریکا کە کتێبی چاپ و بڵاوکردۆتەوە(دوای ئانا بردستریت)(١٣) و هەروەها لەسەر نووسینەکانی ژیاوە. ساڵی ٢٠٠٢ موڵفی کەیت ئەسانتێ ئەم شاعیرەی لە ڕیزبەندی ١٠٠ لە کاریگەرترین کەسایەتییە کاریگەرییەکانی ئەفریقا – ئەمریکا ڕیزبەند کردووە. ساڵی ٢٠٠٣ لەشاری بۆستن پەیکەری بۆ دروستکرا و دانرا. ساڵی ٢٠١٢ زانکۆی ڕۆبەرت مۆریس باڵەخانە نوێێەکەی قوتابخانەی کۆمیونیکەشن و زانستی زانیاری بەناوی ئەم شاعیرەوە ناونا.هەروەها هۆڵی ویتلی لە زانکۆی مەساسویتس هەر بەناوی ئەو شاعیرەوە ناونراوە. ساڵی ١٩٩٢ لە گرینگیڵ لە شاری مسیسپی حەلقەی ویتلی دامەزرا.ئیتر دەیەها باڵەخانە و قوتابخانەی لەشوێنە جیاجیاکانی ئەمریکای بەناوەوە کراوە. لە ٦ی حوزەیرانی ٢٠١٩ جارێکیتر کۆشیعرەکەی ساڵی ١٧٧٣ ی بڵاو دەکرێتەوە. ئەمە جگە لەوەی ئەم شاعیرە و نووسین و شیعرەکانی دەبنە بابەتی دەیان و بگرە سەدان لێکۆڵینەوەی ئەدەبیی و ڕەخنەیی و تێزی خوێندن لە زانکۆکان. دوواجار ئەم شاعیرە بەتوانا و بەبەهرەیە لە ٥ی کانوونی یەکەمی ساڵی ١٧٧٤، لە تەمەنی ٣١ ساڵیدا لەنالەبارترین دۆخی هەژاریدا بۆ هەمیشە چاولێک دەنێ و ئەم دنیا بێڕەحمەی کۆیلایەتییە بەجێدێڵێت. دوای مردنی ئینجا خاوەن کۆیلەکەی، بەفەرمی ئازادی دەکات.\nئامادەکردن و وەرگێرانی لە ئینگلیزییەوە : عەبدوڵا سڵێمان(مەشخەڵ)\nتەممووزی ٢٠٢١ کەنەدا\n(١)نابێت لێمان ون بێت کە کۆیلەتی لەئەمڕۆی سیستەمی سەرمایەداری بە فۆرمێکی تر درێژەی هەیە.ئەگەر ئەو سەردەمە مرۆڤ کۆیلەی بارزگانە چاوچنۆکەکان بووبێت، ئەوا ئەمڕۆ کۆیلەی کارە. لە هەندێک لە وڵات مۆدێرنەکانیش بازرگانیکردن بە مرۆڤ(هیمەن ترافیک) بەڕێژەیەکی زۆر هەیە و لە سەرزەمینە دوواکەوتووەکانیشدا پاشماوەی کڕین و فرۆشتنی مرۆڤ هەر بوونی هەیە.چ لە دۆخی هاوسەرگیریی یان نەتوانینی قەرز لەلایەن قەرزارەوە و دەستگرتن بەسەر ژن و منداڵی کابرای قەرزار وەک لە هیندستان هەیە، یانیش فرۆشتنی بەشێکی جەستەی مرۆڤ لەپێناو درێژەدان بەژیان وەک فرۆشتنی گون و گورچیلە لە ڕۆژهەڵاتی ناوین.\n(٢)نووسەر و ڕەخنەگری وەک ڤینیست کارێتا ساڵی ٢٠٠١ کتێبێکی لەسەر ژیان و شیعرەکانی فلز ویتلی نووسیوە.\n(٣)پاپۆڕی کۆیلەکان کەناوی فلز بوو،بەو پاپۆڕە دەترا کە لەسەدەی حەڤدەهەم تا نۆزدەهەم کۆیلەی دەگواستەوە لە ئەفریقاوە بۆ ئەمریکا. ئەو پاپۆڕە بە پاپۆڕی پیاوانی گینیاش ناودەبرا. خاوەنی ئەو پاپۆڕە تیمۆثی فیچ بوو و کاپتنەکەشی پیتەر گوین بوو.\n(٤٣)سلێنا هەستینگز لە ٢٤ ی ئابی ١٧٠٧ لەدایکبووە، سلینا پێشەوایەکی ئاینی مەسیحییەت بوو لە بەریتانیا. لە ١٧ی حوزەیرانی ساڵی ١٧٩١ لە تەمەنی ٨٣ ساڵیدا مردووە. شایانی باسە هەستینگز و فلز بەهۆی نەخۆشی هەستینگەوە تا مردنیش نەیانتوانی یەکیتر ببینین.\n(٥)ڕۆژنامەی پەنسەڤیلیا ڕۆژنامەیەکی ئەمریکیی و زمانحاڵی فەرمی ویلایەتی پەنسەڤیلیا بوو، کە بنیامین فرانکلین ساڵی ١٧٢٨ دەریدەکرد.\n(٦)جەنگی شۆڕشگێرانەی ئەمریکا، یان جەنگی سەربەخۆیی ئەمریکا (١٩ی نیسانی ١٧٧٥ – ٣ی ئەیلوولی ١٧٨٣) هەڵوێستگیریی ئەندامانی سیانزەمین گۆنگرێسی ئەمریکا بوو دژ بە بەریتانیان مەزن لەپێناو سەربەخۆیی ئەمریکا. بۆ زانیاری زیاتر لەسەر ئەم شۆڕشە بڕوانە سایتی ویکیپیدیاhttps://en.wikipedia.org/wiki/American_Revolutionary_War\n(٧)بەبۆچوونی من هۆکاری لا لەخۆنەکردنەوەی ئەم شاعیرە دەگەڕێتەوە بۆ ئەوەی کە :یەک؛ هەر لە تەمەنی حەوت هەشت ساڵییەوە لە بێخەوە هەڵدەکێشرێت و دەبردرێتە جێگایەکی دی. دوو؛لەژێر کاریگەری و پەروەدەیەکی چینی سەردەستە (خاوەن کۆیلەکان) بووە و بیروبۆچوونی ئەوانی بەسەردا زاڵبووە.سێ؛ ڕەنگە لەژێر هەرەشە نەیتوانیبێت ئەو کارە بکات.\n(٩)لێرەدا جێی خۆیەتی ئاماژە بە کتێبی هێنری لویس گەیتس ئەفریکانا بکەین بەناوی ئینسکلۆپیدیای ئەزموونی ئەفریقا و ئەفریقا-ئەمریکا و هەروەها ڕانانی ئەلیس کەشمۆر لەسەر کتێبی ئەنتۆلۆجیای ئەدەبی ئەفریقی – ئەمریکیی کە بەدوورودرێژی لەسەر ئەم ئاریشەیە وەستاون.\n(١٢)نامەی جۆرچ واشنتۆن بۆ ویتلی پیتەرس لە ٢٨ی شوباتی ساڵی ١٧٧٦ کۆپی پارێزراو لە ئەرشیف و نامەخانەی جۆرج واشنتن ١٧٤١ – ١٧٩٩.\nPrevious توانستی ئه‌كته‌ر له نواندنی مۆنۆدرامادا.. هه‌وار فارس به‌نموونه.. كامه‌ران حاجی ئه‌لیاس\nNext مێژووی فەلسەفە و قۆناغەکانی بیرکردنەوەی مرۆڤ.. نووسینی: ئاراس سەعید


◄ Resultat: Found 26, page 1 of 3 Items per page: 🗐 1 🗐 5 🗐 10 🗐 25 🗐 50 🗐 100\n✌ ئالان خەلیل (دەمهات سەرێکانی) Martyrs\n📅 Lades Jul 12 2016 10:43AM\n👁 Denna post har tittat 5,429 gånger\nناوی ڕێکخراوەیی: دەمهات سەرێکانی ناو و پاشناو: ئا [ Mer... 👁] ✖ ✖ 0 1 ✔ 80% ✍ S.E. 12-7-2016 10:43:32\n✌ ئیبراهیم محەمەد- جوان سەرێکانی - جوان سەرێکانی Martyrs\n📅 Lades Jul 10 2017 3:35PM\n👁 Denna post har tittat 29,077 gånger\nناوی ڕێکخراوەیی: جوان سەرێکانی ناو و پاشناو: محەم [ Mer... 👁] ✖ ✖ 0 2 ✔ 82% ✍ S.E. 10-7-2017 15:35:37\n✌ ئیدریس ئەحما (گۆران سەرێکانی) Martyrs\n📅 Lades Jun 17 2016 1:59PM\n👁 Denna post har tittat 5,947 gånger\nناوی ڕێکخراوەیی: گۆران سەرێکانی ناو و پاشناو: ئید [ Mer... 👁] ✖ ✖ 0 0 ✔ 80% ✍ S.E. 17-6-2016 13:59:45\n✌ بەشار خەلیل (مزگین سەرێکانی) Martyrs\n📅 Lades Jun 26 2016 5:26AM\n👁 Denna post har tittat 4,405 gånger\nناوی ڕێکخراوەیی: مزگین سەرێکانی ناو و پاشناو: بەش [ Mer... 👁] ✖ ✖ 0 0 ✔ 80% ✍ S.E. 26-6-2016 5:26:06\n✌ بەیتوڵڵا ئۆزگان (چەکدار چکۆ سەرێکانی) Martyrs\n📅 Lades May 31 2016 1:33PM\n👁 Denna post har tittat 3,497 gånger\nناوی ڕێکخراوەیی: چەکدار چکۆ سەرێکانی ناو و پاشناو [ Mer... 👁] ✖ ✖ 0 0 ✔ 78% ✍ M.B. 31-5-2016 13:33:37\n📝 تاڵان کردنی سەرێکانی لەلایەن چەکدارانی ئۆپۆسزێۆنی سووریاوە Dokument\n📅 Lades Dec 6 2019 11:40PM\n👁 Denna post har tittat 782 gånger\nسەرچاوە خۆجێییەکان لە رۆژئاوای کوردستان دەڵێن چەکد [ Mer... 👁] ✖ ✖ 0 2 ✔ 99% ✍ J.O.E. 6-12-2019 23:40:42\n✌ جودی سەرێکانی Martyrs\n📅 Lades Jul 21 2016 9:18AM\n👁 Denna post har tittat 5,052 gånger\nناوی ڕێکخراوەیی: جودی سەرێکانی ناو و پاشناو: ن [ Mer... 👁] ✖ ✖ 0 1 ✔ 80% ✍ S.E. 21-7-2016 9:18:44\n✌ خالید داود (عەباس سەرێکانی) Martyrs\n📅 Lades Aug 15 2016 10:24AM\n👁 Denna post har tittat 4,153 gånger\nناوی ڕێکخراوەیی: عەباس سەرێکانی ناو و پاشناو: خال [ Mer... 👁] ✖ ✖ 0 1 ✔ 80% ✍ S.E. 15-8-2016 10:24:12\n✌ خزر ئەحمەد (دەمهات سەرێکانی) Martyrs\n📅 Lades Jul 11 2016 12:16PM\n👁 Denna post har tittat 31,397 gånger\nناوی ڕێکخراوەیی:دەمهات سەرێکانی ناو و پاشناو: خزر [ Mer... 👁] ✖ ✖ 0 0 ✔ 82% ✍ S.E. 11-7-2016 12:16:35\n📷 داگیرکەری تورک و چەتە ئیسلامییەکان، دادگای سەربازی لە سەرێکانی دادەنێن و ناوەکەشی دەکەنەوە بە رەئسولعەین Bild och beskrivning\n📅 Lades Nov 7 2019 3:33PM\n👁 Denna post har tittat 615 gånger\nداگیرکەری تورک و چەتە ئیسلامییەکان، دادگای سەربازی [ Mer... 👁] ✖ ✖ 0 1 ✔ 80% ✍ H.B. 7-11-2019 15:33:43\n📊 Statistik Artiklar 380,918\nRelaterade filer 49,046\n🗄 Källor 15,918\n| Sida generation tid : 6,178 sekund(er)!


بارسێلۆنا بۆ بەدەستهێنانی ئەستێرەیەک ناچارە ئەو کارە بکات | KurdGoal\nته‌مموز 3, 2020 6:32 AIM:\nبارسێلۆنا بۆ بەدەستهێنانی ئەستێرەیەک ناچارە ئەو کارە بکات\nسەرچاوە هەواڵییەکانی ئیسپانیا پلانێکی نوێی یانەی بارسێلۆنا ئاشکرا دەکات لەبارەی هەوڵێکی یانەکە بۆ گواستنەوەی لاوتارۆ مارتینێز ی ئەستێرەی یانەی ئینتەر میلانی ئیتاڵی .\nڕۆژنامەی (مۆندۆ دیپۆرتیڤۆ)ـی کەتەلۆنی ئاشکرایکردووە کە یانەی ئینتەر میلانی ئیتاڵی بۆ دەستبەرداربوون لەتواناکانی لاوتارۆ مارتینێز داوای بڕی 111 ملیۆن یۆرۆ دەکات کەمەرجی شکاندنی گرێبەستی یاریزانی ناوبراوە لەگەڵ نیراتزۆری.\n(مۆندۆ دیپۆرتیڤۆ)ئەوەشی ئاشکرا کردووە کە ئەو نرخەی یانە ئیتاڵیەکە داوای دەکات بۆ یانەی بارسێلۆنا زۆرە بۆیە هەوڵدەدەن ئارتۆرۆ ڤیدال بخەنە ناو مامەڵەکە ،کە یاریزانە چیلیەکە یەکێکە لەداواکارییەکانی نیراتزۆری .\nبەپێی هەواڵی ئەو ڕۆژنامەیە بێت بەئەگەری زۆرەوە بەرپرسانی ئینتەر میلان بەو ئۆفەرەی یانە کەتەلۆنیەکە ڕازی ببن ،چونکە ڤیدال یەکێکە لەخواستە سەرەکیەکانی ئانتۆنیۆ کۆنتی ڕاهێنەری یانەکە .\n(مۆندۆ دیپۆرتیڤۆ) باسی لەوەشکردووە کە لەیارییەکەی سبەی شەوی نێوان ئینتەر میلان و بارسێلۆنا بەرپرسانی یانە کەتەلۆنیەکە بەوردی چاودێری ئاستی لاوتارۆ دەکەن و ڕەنگە دوای یارییەکە بەنهێنی لەگەڵ یاریزانەکە کۆببنەوە.\nجێی باسە لاوتارۆ مارتینێز پێشتر بەبڕی 25 ملیۆن یۆرۆ پەیوەندی بەیانە ئیتاڵیەکەوە کرد بەڵام بەهۆی درەوشانەوەی لەگەڵ ئینتەر نرخەکەی 4 ئەوەندە؟بەرزبۆتەوە و یانەی بارسێلۆنا نیازی وایە بیکاتە شوێنگرەوەی لویس سوارێز.\n::: ئارتۆرۆ ڤیداڵ, ئانتۆنیۆ کۆنتی, ئینتەرمیلان, بارسێلۆنا, لاوتارۆ مارتینێز\nPrevپێشترمینۆ ڕایۆلا وێستگەی داهاتووی ئیبراهیمۆڤیچ ئاشکرا دەکات\nدواتروتار:كاركردن لەسەر ڕاگرتنی مێسی باوی ماوە ؟Next


کاک فوئاد ! ( پردێک لە نێوان مودیڕنیزم و مێژوودا ) | پلاتفۆرمی زاگرۆس\nکاک فوئاد !\n( پردێک لە نێوان مودیڕنیزم و مێژوودا )\nرەشاد – مستەفا سوڵتانی ، حەوتی خەرمانانی ١٣٩٧هەتاوی\nبارودۆخی سیاسی ئێران بە ئاقاریکدا دەڕۆیشت ، کە چاوەڕوان نە کراو بوو . بەستێنی ئاڵ و گۆڕەکان بە ئاسانی دەبێنرا و هەموو ماسمێدیای ڕۆژ ئاوا ، بۆ دەر کردنی شا ،هەڵویستیان گرتبوو . لە هەمان کاتدا ، پێش مەرجەکانی داگیر کردنی هیژمونی سیاسی وڵاتی ئێرانیان بۆ تاقمی مەلا ئامادە دەکرد .\nکونگەری یەکەمی کۆمەڵە لە دوو شاری سنە و نەغەدە بەسترا. ئاکامی گفتوگۆکان لە کتێبێکی بە نرخ چاپ کرا . لەو کتێبەدا ئەندیشە و هەڵویستی سیاسی و شەخسی بەشدار بوەکان بە ڕوونی دیارە و خۆی نیشان داوە . ئاستی بەرزی هەڵویست و لێکدانەوەی مەنتیقی و ڕێنوێنی و تەرجومەی ڕووداوەکانی ئێران لە لایەن کاک فوئادەوە سەلمێندراوە . کاک فوئاد دوای کونگەرە ، هەموو ژیانی بۆ خەبات و ڕێک خستنی جەماوری خەڵک تەرخان کرد . جار و بار لە مەریوان وئاڵمانە دەبینرا و پاشان ، بۆ شوێنیکی تری هەرێمی کوردستان سەفەری دەکرد . تەقریبەن هێچ جێگایەک نە ما کە کاک فوئاد سەفەری بۆ نەکردبێت . لەم شارانە پاوە، نەوسود ، کامیاران ، کرماشان، دیواندەرە ، سنە ، سەقز ، بۆکان، سەردەشت ، نەغەدە، بانە و سابلاغ بەئاشکرا سوخنڕانی و یا دیداری نهێنی کردووە . سەرجەم و کۆبەندی خەبات وڕێبەری کاک فوئاد پاش چوارسال زیندان ،هەر بە ئەندازەی کۆماری جوانە مەردگی مەهاباد و تەنها یازدە مانگی خایاند. چەک کردنی پادەگانی مەریوان لە بەرنامەیدا بوو . کاتێک لە بانەوە بۆ دەڤەری مەریوان و لە مەریوانە بەرەو بانە هات و چوی کردووە تەنیا چوار کەسی لەگەڵدا بوە . پیلانی بەر بڵاوی فاشیزمی ئیسلامی و توڕە جاسوسیەکانی ناوچەکە و نە بوونی هێزی پارێزگاری و دەیان فاکتوری نە بینراو و بینراوی تر ،دەستیان بە یەکەوە دا و، لە شەڕێکی نابەرابەر و سەخت لە گەڵ ڕیزدار کاک تەهمورس ئەکبەری گیانیان بەخت کرد . ناوەندی کۆمەڵە بۆ ئەوەی بەرپرسی ئەم خەسارەتە گەورەیە لە ئەستو نە گرێت ، هەمیشە لە ناو کۆڕ و کۆمەڵی تەشکیلات بانگەوازیان دەکرد کە مەرگی کاک فوائاد بە ” هەڵکەوت ؟ ” بوە . ودوای ٣٩ ساڵ هەرگیز لە ئەندامانی بنەماڵەکەی، هاوسەفەرەکانی ، خەڵکی ناوچە ودانیشتوانی مەسیری ئەو جێگایانە کە هات و چوی تێدا کردووە یەک پرسیاریان نە کردووە وتەنانەت دیکۆمێنت و پەروەندەیەکیش دروست نە کراوە. لە کونگەری دوو و پاش مەرگی کاک فوئاد، بە سەختی کۆمەڵە بریندار کرا.\nکاک فوئاد وەک ڕێبەری ئورکستر ، هەموو دەنگەکان و فیکر و باوڕەجیاوازەکانی لە هارمونییەکی دڵگیر وبلاوێن و لە پێناو ئامانجیکی بەرز ڕێک خست . مرۆڤێکی پێشڕەوی داهێنەر و سەرکردەیەکی هەڵقوڵاوی ناو ئێش و ئازارەکانی ڕەنجدەران بوو . سیما و ڕووخساری هەمیشە لە خەندە و هیوا تژی و پڕ بوو . ( بە جۆرێکی سەر سوڕهێنەر کاراکتر و ستاتوس و شەخسیەتی سیاسی کاک فوئاد، سێبەری قورسی لە سەر دەور و سیما و خەباتی شٶڕشگێرانەی برا شەهیدەکانی تر دانا . مێژوو شاهیدە کە خەبات ودڵسۆزی ودەوری پێشڕەوی سیاسی و کۆمەڵایەتی بەڕێزان : حسین ، ئەمین ،ماجید و ئەمجەد مستەفا سوڵتانی لە بزووتنەوەی ڕادیکاڵ و شۆڕشگێڕانەی کوردستان و ئێران دیار و بەر چاوە وبۆ هەمیشە بەرز و گرانبەهایە .)\n* خەباتی مەدەنی : کاک فوئاد ڕێبەری بزووتنەوەی مەدەنی بوو و، نرخی بۆ بیر و ڕای گشتی دادەنا . لە بەستێنی بەرەو پێش بردنی بزووتنەوەی کۆمەڵایەتی و ئامانجە بەرزەکان بیر و ڕای گشتی هیدایەت دەکرد . و کردەوەکانی پەیوەندی قووڵی لە گەڵ ئاستی توانایی ، هێز و ئامادگی جەماوەر هەبوو . خەباتی چینایەتی و نەتەوایەتی پێکەوە ڕێبەری دەکرد . بار و دۆخی کۆمەڵگای کوردستان و ئێرانی بەشێوەیەکی زانستیانە تەحلیل دەکرد و ، بزووتنەوەی چەپ و ڕادیکاڵی کوردستانی بەرەو خێراییەکی بەر چاو پاڵ پێوە نا . کۆچی شارۆمەندانی مەریوان بەسام ترین و گەورەترین شێوەی خەباتی مەدەنی مێژووی هاوچەرخ بوو .\n* تاکتیک : میعماری زۆر بە توانای تاکتیکەکان بوو . سیاسەتی گونجاو و تاکتیکی کارای هەڵدەبژارد . بۆ هەر دەرفەت و بار ودۆخی کۆمەڵایەتی ، لێکدانەوەی گونجاو و دەقیقی هەبوو و تاکتیکی لۆژیکی هەڵدەبژارد .کۆچ ، گفتوگۆ، مارش و ڕێپێوان ،دامەزراندنی ڕێکخراوە مەدەنیەکان نموونە گەلێکی تاکتیکەکان بوون. شەڕی داسەپاوی مەریوانی بە هەزاران زەحمەت دوا خست تا بزووتنەوەی شۆڕشگیڕانە گەلی کورد ،زەرفیەت و پوتانسیلی پێویست لە بەرانبە هێرشی فاشیزمی ئیسلامی دەستە بەر کات .\n* یەکگرتن و وەحدەت : هەرگیز باوڕی بە یەکگرتنی کوڕ و کۆمەڵی ڕووناکبیر و لە سەرەوە نەبوو . لە سوخنڕانی مەهاباد بە ئاشکرا وتی : گوروپە ڕوناکبیرەکان لە تاران دەیانەوێت وەحدەت کەن. یەک هەنگاو بەرەو ئەو جۆرە یەکگرتنانە نە چوو . دوای مەرگی کاک فوئاد کۆمەڵە لە گەڵ جەرەیانێکی نەناسراو و بێ ئوتوریتە و بێ ستاتوسی کۆمەڵایەتی بە ناوی گوروهی سەهەند ( ئیتحادی خەباتگێڕانی کومونیست ) وەحدەتی کرد . کە لە ڕاستیدا دارێکی زڕی بێ ڕەگ و ڕیشە بوون . ئەم گروپە نوێنەری ڕاستەوخۆی ناسیونال – شوینیزمی نەتەوی فارس بوون. تاڵاو بە دەمیان و مێشکیان و قەڵەمیاندا دێتە خوارەوەو، ئەوی لە دەستیان هات وەک تەحقیر و سوکایەتی بە فەرهەنگ و کولتور و زمانی کوردی و بە تایبەت دژ بە پێشمەرگە وبزووتنەوی شۆڕشگیڕانەی ڕۆژهەڵات و باشوری کوردستان کردیان و دریغیان نە کرد .\n* سەنگەری مفاوزات و گفتوگۆ: سەنگەرێکی تر بوو کە کاک فوئاد نرخی بۆ دانا . لە گەڵ حکومەتێک کەدوژمنی سەرسەختی بزووتنەوی کوردستان بوو، گفتوگۆی کرد . بۆ یەکەم جار کۆمەڵە ڕێبەرانی جمهوری ئیسلامی ناچار کرد بۆ چارە کردنی ستەمی نەتەوایەتی وگیرو گرفتەکانی میللەتی کورد بۆ دیداری نوێنەرانی کورد بەرەو مەریوان و سنە سەفەر کەن . لە مێشک و کۆدەکانی سیستەمی بیرکردنەوی کاک فوئاد ئەم سەنگەرە گرانبەها و گرنگ بوو . بۆیە چەندین دەور و جەلەسە لە گەڵ نوێنەرانی ئیسلامی سیاسی لە سنە و مەریوان دانیشت و گفتوگۆی کرد .\n*مودێڕنیزم و خەباتی مەدەنی : باوڕ و ئێمانی بە هێزی لە شکست نەهاتوی ڕەنجدەران و هەژاران بوو . لەو پێناوەدا خەباتی مەدەنی و جەماوری بە دەستەوە گرت . کۆچی مەریوان نمونەی مێژوویی خەباتی مەدنی و شارستانی بوو . ئەگەرچی تەمەنی کۆچ کەم بوو، ئەمما لە ئاستێکی بەرزدا سنووری تێپەڕاند و تەئسیری لە سەر بیر و ڕای گشتی کوردستان و ناوچەکە دانا . لە پڕوسەی کۆچدا تەنیا کاک فوئاد نەبوو کە شانی دابوە ژیر ئەو بەرپرسیارەتی و مەسیئولیتە قورسە ، بەڵکوو دەیان کادری باوڕ پێکراو و خۆشەویستی چەپ و ڕادیکاڵی مەریوان و کوردستان یارمەتیدەر بوون.\n* شێوە کار ومیتۆدی نوێ : کاک فوئاد لە هەڵبژاردنی میتۆد و سەبک کاری تازە ڕچەیەکی بەرزی شکاند و، بە ئاسانی شێوەکاری کلاسیک و کۆنی وەلا نا . بەگشتی ئاوڕدانەوی لە سەر هێزی جەماوری بوو ، کە دەسەڵاتی هێزی پێشمەرگە گارانتی دەکات . هەمیشە ڕەوت وسیمایەکی ئەنتر ناسیونالیستی بە بزووتنەوە و خەباتی مەدەنی دەدا . لە جەرەیانی کۆچدا دواخستنی شەری داسەپاو وئامادە کردنی جەماوەر بۆ نابودی ئورگانە سەرکوت گەرەکانی حکومەتی ئیسلامی لە بەر چاو بوو .\n* تۆڕی ماسمێدیا : بە پێچەوانەی بزووتنەوە کلاسیکەکانی سەردەم و کۆن ، لە ڕوانگەی کاک فوئاد ماسمێدیا و تۆڕە کۆمەڵایەتیەکان ، گۆڤارەکان و ڕادیو ، ئامێرێکی گونجاو و چاک بۆ جاڕ دانی ستەمی نەتەوایەتی ، مافی گەلی کورد و ڕاکێشانی بیر و ڕای گشتی جیهان بوو . وتارێکی لە گۆڤارێکی شاری مەریوان سەبارەت بە جمهوری کوردستان نوسی ، کە لێکدانەوەکانی شایانی ڕێز و قەدردانیە . خاڵە لاواز و خاڵە بەرزەکانی کۆماری لێکدابوەوە . لە گەڵ چەند هەواڵنیری ئێرانی و خاریجی باس و گفتوگۆی کرد . مارشی ڕێپێوانی گەنجانی شاری سنە و شارەکانی تری کوردستان وەک ڕێپێوانی ئازادیخوازانی بانە و سەقز بەرەو مەریوان ، دەوری ماسمێدیای لە سەر بیرو ڕای گشتی کۆمەلگای ئێران و کوردستان گێڕا و نواند.\n* نوینەرایەتی و متمانە بە خٶ : کاک فوئاد خۆی بە سەر جەماوری خەڵکدا تەحمیل و فەرز و دانەسەپاندبوو . وەک کازیوەی بەیانیی بێگەرد ، ئەنترناسیونالیست، سادیق، بەوەفا، شۆڕشگیڕ و ئومانیست و بە دڵەوە نزیک بوو . لە بەرانبە بیر جیاوازەکان ، لیهاتوانە و هوشیارانە خاڵە هاوبەشەکانی دەس نیشان و بەستێنی هاوکاری دەخولقاند . ولە دەرفەتە مێژووییەکان بە شێوەیەکی تێگەیشتوانە لە پێناو خەباتی مەدەنی کەڵکی لۆژیکی وەر دەگرت . فورمی هێئەتی وتووێژ لە کاتی گفتوگۆ ودیدارەکان بریتین بوون ،لە خۆی،کەسانێک لە ئەندامی شورای شار و خەڵکی ئاسایی و جێگای متمانە . بە هاوکاری و یارمەتی هاوڕێ کانی و لە پێناوی ئامانجەکانی گەلی کورد لە شاری مەریوان و سنە دەیان ئورگانی دیموکراتیک وەک : شورای شار، ئیتحادیەی موعەلیمان و قوتابیان ، شورای ژنان ، ئیتحادیەی کرێکارانی بێ کار ، ئەنجومەنی لایەنگرانی مافی گەلی کورد ،جەمعیەتی دیفاع لە ئازادی و ئینقلاب، کانونی دانشجویان ڕێک خران .کە هەمووی ئەم ئوڕگانانە دەسکەوتی مێژوویی بوون .\n* شەفافیەت و ڕاستگۆیی : کاک فوئاد هیچ شتێکی سیاسی ، ئابوری و کۆمەڵایەتی لە جەماوری خەڵک نەدەشاردەوە . و زۆر رقی لە سانسوری حیزبی، دماگۆژی و مەحروم کردنی جەماوری خەڵک لە ڕوداوە سیاسیەکان بوو . بە سەختی و بە ئێمانەوە لە شەفافیەتی سیاسی دیفاعی دەکرد . دیالۆگ و گفتوگۆ ی پشت پەردە و لە ژوورەداخراوەکان ، شاردنەوەی ڕووداوەکان لە جەماوەر ، دووڕویی سیاسی، چەسپان بە تیئوری وشک و بێ گیان و بێ کەڵک لە بنەما فیکریەکانی کاک فوئاد جێگایان نە بوو . خۆی زانا ، نابغە و دلۆڤان و بێ فیز بوو ، ئەمما گوێ بیستی پێشنیارەکان و تەنانەت قسەی نەیارانیش بوو .\n* سایکۆلۆژی و هەڵویستی تاکی کورد : باری سایکۆلۆژی تاکی کورد لە لایەن داگیرکارانەوە بە سەختی شکێندراوە و بەو ئاستەیان گەیاندووە کە تاکی کورد متمانە و باوڕی بە خۆیی نەماوە . کاک فوئاد لە پلاتفورمێکی ڕانەگەیندراو ، کاری بۆ گەڕانەوەی متمانە بۆ تاکی کورد وباری خراپی سایکۆلۆژی تاکەکان کرد. کە ئیتر سوکایەتی ، ئیهانە و تەحقیر، ستەمی نەتەوایەتی قەبوڵ نەکەن . ووەک شارۆمەندێک متمانە بە خۆ بە دەس بێنن و ئیتر فەرهەنگی داسەپاوی خۆ نزم بینین و خۆ ڕووخێنی لە کاراکتری تاکی کورد نە مێنیت و، بەرپرسیارەتی و مەسئولیەتەکانی ئیدارە و بەڕێوە بردنی کوردستان وەر گرن .\n*دیموکراسی و بەها بە نرخەکان : بەهۆی داگیر کردن و میلیتاریزە کردنی کوردستانەوە ، دیموکراسی لە چاڵ نراوە و لە باتی تانک و تۆپ و دیکتاتوری جێ نشین بووە . جەماوری خەلک تا ڕادیەکی بەرز بە دەستی ئەم ئوڕگانانەوە دەیان ناڵاند . ڕەوتی دیموکراسی لە دەورانی بزووتنەوەی کوردستان ئەگەر چی کرچ و کاڵیش بوو ، ئەمما دەستی پێ کرد و ڕێگاکەیش هەموار نەبوو، بەڵام کاناڵی خۆی دۆزیەوە . لە ئوردوگای کانی میران ، کۆبونەوەی گشتی باو بوو . دانیشتوان حەقی دەنگ دانیان هەبوو . لە شورای شاری مەریوان کە ئەندامەکانی دانیشتوانی ئاسایی وجێگای متمانە و باوڕ بوون ، بە ڕاوێژ و هاو فیکری بڕیارەکان پەسەند دەکرا . پێشوازی وڕیز گرتن لە زیندانیە سیاسیەکان ،یادێک لە ڕێبەری بزووتنەوەی ساڵی ٤٦ گیانبەخت کردوو کاک سمایلی شەریف زادە و یارانی لە گۆڕستانی تایلە ی سنە، قەدردانی لە سەرکەوتنی مان گرتن لە خواردن و پشتیوانی خەڵکی شارو دیهات لە ڕەنجدەرانی بێلوو،ڕێز گرتن لە گیان بەخت کردووانی ڕێگای تورکەمەن سەحرا ، کە نۆ ٩ قارەمان بە مەبەستی یارمەتی خەڵکی تورکەمەن سەحرا گیانیان فیدا کرد هەموو ئەمانە لە ڕوانگەی کاک فوئادەوە بەها بەنرخەکان بوون ولەو پێڤاژەیەدا کولتوری دیموکراسیش ناڕاستەوخۆ گەشەی دەکرد.\n* ژئو پولیتیک وناوچەی ستراتژی : بۆ بزووتنەوی عەدالەتخوازانەی گەلی کورد ناوچە ستراتژیەکان ، دەوری چارەنوس سازیان هەیە . کاک فوئاد ناوچەی هەورامانی وەک سەنگەرێکی قایم و ستراتژی لە بەر چاو بوو . و تەرح و پلانی بۆ هەرێمی هەورامان وەک ناوچەیەک کە پێویستە ئازاد کرێت داڕشتبوو . چونکوو تان و پۆی دانیشتوانی ناوچەکە بە گشتی کرێکارو زەحمەتکیشن . گوندەکان لە هەرێمەکانی لهون ، دزڵی و هەورامانی تەخت پڕ نەفوس و ئاوەدان و سیمای شارۆچکەیان هەیە . دەڤەرەکە تا دڵت بخوازێت شاخاویی و کوێستانی هەزار بە هەزارە . دوژمن ناوچەی هەورامانی فرە بە دژواری و هەمیشە بە پارە و بەرتیل و خەیانەتی هەڵخڵەتاوانی کورد و هێزی پڕ چەک و سپای زۆرەوە پاش چەندساڵێک پیلان گێڕی داگیر کردووە. بۆیە هەورامان لە ڕوانگەی کاک فوئادەوە، بۆ پێشمەرگە و بەرەنگاری جێگایەکی گونجاو و ستراتژی بوو و لە هەمان کاتدا هەل و مەرجی لە بار بۆ پەیوەندی لە گەڵ پارتەکانی باشوری کوردستان بە ئاسانی دابین دەکرد . ئەم ناوچەیە بە ناوچەکانی ترەوە وەک : کرماشان ،کامیاران ، نەسوو پاوە ،بێڵەوار، ژاوەرۆ،مەریوان ،سنە ،هەڵەبجە ، پێنجوین ،دەشتی شارەزوور و خورماڵەوە لکاوە و هات و چوی پێشمەرگە و گواستنەوەی بریندار و نەخۆش و بنەماڵەی پێشمەرگە و بە ساڵا چوەکان زۆر ئاسانە . کرێکاری فەسڵی سیمای دێهاتی هەورامانی گۆڕیوە وئاستی وەر گرتنی ئیدئولۆژی عەدالەتخوازانەیان بەرزە . ئەو هەموو زەخت و شەڕە کە لە لایەن فاشیزمی ئیسلامیەوە بە سەر پێشمەرگەکانی دیموکرات و کۆمەڵە داسەپا ، ئەگەر ناوچەی ستراتژی هەورامانیان بەدەستە بوایە ، هەم ژمارەی گیان بەخت کردوو و هەم زەرەری ماڵی ومرۆڤی بی ئەندازە کەم و هێزی پێشمەرگەش ئەوەندە ماندوو و هێلاک نە دەبوو . لە پێناو قازانجێکی سووک سپای ڕزگاری چەک کرا و قازانجێکی فرە گەورەیان یانی هەرێمی ستراتژیان لە دەس دا. سپای رزگاری مەوزوع و مەیدانی کاری ڕێکخراوەەیی و تەشکیلاتی کۆمەڵە بوو . دەکرا بە کەمەندی ڕاوێژ وبیرمەندانە و بە شێوەی کاری تەشکیلاتی سپای ڕزگاری لە ژێر چەتری سیاسی و نیزامی کۆمەڵەدا ،ڕێک خرین و ئەو مەیل و ئارەزوە لە ناو سپای ڕزگاری دەبێنرا . هێزی سپای ڕزگاری، دانیشتوی ناوچەکە بوون و خۆیان هەرێمی ستراتژیان دەپاراست . پاشان کۆمەڵە لە دێهاتی نزیک بۆکان گیرسایەوە . پشتیوانی خەڵکی شەریفی دێهاتی نزیک بۆکان سەبارەت بەهاوکاری\nکۆمەڵە وپێشمەرگەکان شیاوی ڕیز و قەدەردانیە ، بەڵام لە باری نیزامیەوە بۆ بزووتنەوەی ڕادیکاڵی کوردهەرێمێکی ستراتژی و قایم نیە و ڕەوتی ڕووداوکان نیشانی دا و سەلماندی کە فاشیزمی ئیسلامی زۆر بە ئاسانی ناوچەکەی داگیر کرد و پێشمەرگەی ناچار بە پاشەکشە کرد . ئەمما پوتانسیل و زەرفیەتی سیاسی و کۆمەڵایەتی و ستراتژی و نیزامی هەورامان بۆ پوچەل کردنەوەی هێرشەکان و شکست دانی دوژمن بێ هاوتایە و لە ئاستێکی فرە بەرزدایە و هەرگیز حاشا ناکرێت. خەباتی جەماوەری خەڵك و هێزی پێشمەرگە دەیتوانی ” هەرێمی هەورامان ” وەک ناوچەیەکی ئازاد کراو بۆ بزوتنەوی گەلی کورد گارانتی و زەمانت بکات . شایانی باسە ئەگەر لە ناوچەی ئیستراتژی ، کە بۆ بزووتنەوەی عەدالەتخوازانە و ئاشتی خوازانەی گەلی کورد زۆر پێویستە و باس دەکرێت بەمانای تەئیید و هاوڕەوتی لە گەڵ ماهییەت و ناوەڕۆکی سیاسی رێکخراوەی سپای ڕزگاری و هەڵویستەکانیان نیە .\nبۆ زانیاری زۆر تر ئەم کتێبانە چاپ کراون. و دەریایەک لە هەڵویستی ئازادیخوازان و تێکۆشەرانی چەپیش لەم کتێبانەدا نوسراون . ١ – مباحث کنگرەی اول کۆمەڵە، ویراستاران ساعد وطن دوست ، ملکە مصطفی سلطانی.\n٢–کاک فوئاد کێ بوو، ئامانجی چی بوو و چۆن گیانی بەخت کرد . مەلەکە، ڕەزا و حیشمەت مستەفا سوڵتانی .\nهمین کتاب بە زبان فارسی ترجمە گردیدەاست ،\n٣–کاک فواد مصطفی سلطانی بیوگرافی ،آرمان ها و چگونگی جانباختنش، ملکە ،رضا و حشمت مصطفی سلطانی\n٤–کاک فوئاد ڕێبەر ، سیاسەتمەدار و زانایەکی سیاسی . ڕەشاد مستەفا سوڵتانی


گۆڕان، تۆپۆگرافیای سلێمانیی‌و هەژمونی ئێران! - ئاوێنه\nگۆڕان، تۆپۆگرافیای سلێمانیی‌و هەژمونی ئێران!\nبۆ ئەوەی جیۆسیاسیی ناوچەی ئەوەی پێیدەگوترێ زۆنی سەوزو نیلیی، لەرووی سیاسیی، کولتووریی و جیۆگرافییەوە، بە وردیی بخوێنرێتەوە، پێویستە لە رۆڵی ئەو هەژموونە سیاسییەی ئێران کە قورسایی بەسەر ئەو زۆنەدا هەیە، بگەین. هەژموونی ئێران بەسەر عێراقەوە، نوێ نییەو بەدرێژایی چەندیین صەدە، بگرە چەندیین هەزارە، ئیمپراتۆریا جیاوازەکانی ئێران بەسەر میزۆپۆتامیاو ناوچەکانی دەوروبەریدا( ئەوکات عێراق هەر بوونیشی نەبووە)، کاریگەریی سیاسیی، عەسکەریی، ئابووریی و کولتوورییان هەبووە.\nلەئەگەری هەر سیناریۆیەکدا، تەنانەت بە روخاندنی کۆماری ئیسلامییش بێت یان ئەو سیناریۆیانەی بەردەوام کوردایەتیی و حیلفی سوننیی رەواجی پێدەدەن، جا ئێرانی ئاییندە لەژێر دەسەڵاتی سەڵطەنەت طەلەباندا بێت، موجاهیدیین بێت یاخود تەنانەت پرۆ ئەمێریکایی و پرۆ سعودییەکان( دێمۆکراتەکانیش لەم کاتەگۆرییەدا، پۆلێن دەکرێن)، ئەوە لەماوەیەکی کورتدا، موئەسەسەی دەسگایی, هەژموون و پاوانخوازیی لە سۆفت پاوەر و هارد پاوەری ئێراندا، بەسەر ناوچەکەدا، دەردەکەوێتەوە.\nلەهەڵبژاردندا، ساختەکاریی و تەزویرێکی زۆر لەهەردوو ناوچەی پارتیی و یەکێتیی، کران، بەڵام ئەم دەنگ کەمکردنەی گۆڕان، تەنیا لە سەبەتەی تەزویرەوە، ناکرێ دیدە بگیرێت. گومانی تێدا نییە کە تەزویرێکی زۆر لەبەشێکی بەریینی عێراقدا، لەم هەڵبژاردنەدا کرا، بەڵام هەر بەچاوساغیی ئێران نەکراوە. بە وردیی لەبردنەوەی ئەو لیستانەی کە وەکو “پرۆکسی”ی لە عێراقدا کار دەکەن، وربیینەوە، گومانی تێدا نییە موخابەراتی سعودییە، ئیمارات، تورکیا و ئێران کاریگەرییان هەبووەو ئەمێریکایش ویستوویەتی لەسەر هەندێ لیست، حیساباتی جدیی بکات و بگرە چاویشی لەم تەزویراتە داخستووە.\nتەزویرەکە وا کراوە لەیەک کاتدا دڵی سعودییە، ئیمارات، تورکیا و ئێران، تەنانەت ئەمێریکایش رازی بکرێت. لیست و قەوارە سیاسییەکانی نزیک لەهەریەک لەو وڵاتانە، بە پێی باڵانسی هێزو جیۆگرافیا، وەکو “تۆپۆگرافی”ی سیاسیی، دەرچوونە. موقتەدا صەدرو لیستەکەی، وێڕای ئەوەی تێکەڵەیەکە لە هەموو شت، بەڵام لای کەم یەکێکە لەو شیعانەی زۆر گوێ لەمەرجەعی ئێرانیی و نەجەفیی ناگرێت( بەدەر لەوەی قوم و نەجەفیش، ململانێیان هەیە). لەبەرامبەردا، هادیی عامریی و لیستەکەیان، وەکو رکابەری سەرەکیی بۆ راستکردووەتەوە. کلک و گوێی لیستەکانی مالیکیی، فەتلاویی و مەجلیسی ئەعلاه قرتێندراون، لەولایشەوە عەلاویی و هاوچەشنەکانیان بەهەمان دەرد براون. پارتییان هەڵکشاندووە بۆ راییکردنی مەرامەکانی تورکیا، یەکێتییشیان بەهەمان ئاقاردا بردووە بۆ راییکردن و جەخت لێکردنەوە لە عومقی ستراتیژیی ئێران، لە ناوچەکانی کەرکوک و سلێمانییدا.\nتۆ لەوڵاتێکی رەیعییدا( عێراق) هەڵبژاردن دەکەیت، وڵاتانی ئیقلیمیی ئامادەن دەیان میلیارد دۆلار بۆ تەجنیدکردنی کۆمیسیۆن، دادوەرەکان، سیاسییەکان و حیزبەکان تەرخان بکەن، ئیتر دادوبێدادی تەزویر بەدەردی چیی دەخوات؟ عێراق پاروویەک نییە بە تەنیا نە بەئێران، نە بە ئەمێریکاو نە بە حیلفە هەشاشەکەی سوننە، قووت بدرێ، بەڵام هەموویان واقیعە سیاسیی، کۆمەڵایەتیی و کولتوورییەکەی عێراق دەزانن کە ئێران باڵادەستیی لەهەموویان زیاتر تێدا هەیەو تا ئاییندەیەکی نزیکیش، لای کەم وا دەمێنێتەوە. ئەمە بۆ کوردستان، بە تایبەتییش بۆ سلێمانیی و کەرکوک، باڵادەستیی سیاسیی ئێران، گرینگیی زیاتری هەیە و درێژەیشی دەبێت.\nگۆڕان،دەڵێ لە شاری سلێمانییدا، لە نێوان ٨ بۆ ٩ کورسییان دەهێنا. باشە ئەی بۆچی، لەبەرامبەر ئەم تەزویرەدا، ناتوانێ جەماوەری دوو کورسیی لەسەر شەقام بجوڵێنێت؟ ئایا ئاکتی جەماوەریی گرینگترە، یان دەرخستنی بازووی کۆمەڵێ میلیشیای عەسکەریی و هەندێ قیادیی شەڕانیی بۆ کۆپییکردنەوەی کارە شەڕانگێزەکەی یەکێتیی، لە کاتێکدا، پرەنسیپی میلیشیایی و چەکهەڵگرتن، پێچەوانەی پرەنسیپە سەرەکییەکانی رێکخەری گشتیی( پێشوو) یان بوو. لایەنگریی ئەو فشارانەی گۆڕان دەکەم لەسەر دەوڵەتی عێراق، کۆمیسیۆن، پارلمانی عێراق و ناوەندە نێودەوڵەتییەکان، بەڵام بۆچوونی بایکۆتکردنی پارلمانی عێراق لە ئەگەری مەیسەرنەبوونی ناڕەزایەتییەکاندا، هەڵەشییەکی سیاسیی و هەرزەکارانەیە و قەطعەن ئەم هەڵە ستراتیژییە، جوبران ناکرێتەوە.\nبگەڕێینەوە بۆ کرۆکی باسەکە، بۆچی گۆڕان نەیتوانی و ناتوانێ خۆی لەگەڵ بەرژەوەندییە ستراتیژییەکانی ئێران و قووڵایی ئاساییشی ئێراندا، بگونجێنێت و بگرە رەچاویشی بکات؟ پێش ئەوەی هۆکارەکانی باس بکەم، رووداوێک بەبییر دەهێنمەوە کە وەکو نوکتەی سیاسیی دەگێڕدرێتەوە. یەکێتیی، بەهەموو عەقڵی خۆیەوە، لە کۆتایی حەفتاکان و سەرەتای هەشتاکاندا، دوای ئەوەی سەردەمی “شەهید ئارام” وەکو باڵی چەپی کۆمەڵە، کۆتایی پێدێت، یەکێتیی زیاتر نەتەوەیی( قەومیی) دەبووەوە و بگرە لە یارمەتییدانی “حدکا” دا کەوتنە ژێر کاریگەریی قاسملۆوە و پانکوردیزمیان، تەطبیق دەکرد. پێشمەرگەی یەکێتیی، چوون لەناو کوردستانی ئێراندا، رووبەڕووی سوپای پاسدارانی ئێران بوونەوە و کوژرا و برینداریشیان دا. ئەمە لە تەفسیری سیاسیی و ئایدیۆلۆژییدا، جگە لە ناسیۆنالیزمی پانکوردیی، یان پانکوردیزم Pan-Kurdish ، شتێکی تر نەبوو. صەدام و رژێمی بەعثیش موبارەکەی ئەم پانکوردیزمەی یەکێتییان کرد و سەرەنجامیش، گفتوگۆی بەعث و یەکێتی لە ناوەڕاستی، هەشتاکاندا، لێکەوتەوە.\nدواتر کە یەکێتیی تێگەیشت، هەڵەیەکی سیاسیی گەورەی کردووە، ویستی لە پارتیی زیاتر، خۆی لە رژێمی کۆماری ئیسلامیی ئێران، نزیک بکاتەوە. بە کردەوەیش ئەوە یەکێتیی و قیادەی یەکێتیی( بە گۆڕانەکانی ئێستایشەوە) بوون کە کاتیۆشاکانی ئێرانیان بردە ناو قووڵایی خاکی کوردستانی عێراقەوە و لە چاڵە نەوتەکانی کەرکوکیان دا. ئەمەیش یەکێکی تر بوو لەو حەماقەتە میلیشیایی و عەسکەرییانەی کە هێزە کوردییەکان، دەبوون بە مورتەزیقەی ئیقلیمیی و ئەجێنداکانی ئەوانیان جێکەوت دەکرد و دواتریش کەمپەینی ئەنفال و کیمیابارانی گوندەکانی کوردستانی لێکەوتەوە.\nیەکێتیی بۆ ئەوەی بە پەلە خۆی لە ئێران نزیک بکاتەوە، سێ عومەر ناو، لە وەفدێکدا دەبن و دەچن بۆ مەراییکردن و پاڕانەوە لە ئێرانییەکان، نوکتەکە ئەوەیە کە عەقڵی سیاسیی، ئایدیۆلۆژیی، کولتووریی و مەعریفەی سیاسییان بەوە نەشکاوە کە ناوی عومەر، چەند بارودێکی( باروت) بەهێزە بۆ گڕگرتن لە ناو ئەو هەموو حیقد و غوبنە طائیفیی و مەذهەبییەی نێوان شیعیزمی ئێرانیی و سوننیزمی صەدامییدا.\nلە ئەنثرۆپۆڵۆجیای دییندا، بەمە دەگوترێ گیان بەبەرداکردنی Embodimentکولتووریی، لە دیراساتی کولتوورییشدا، پێیدەگوترێ زانینی تاسیت tacit یان دروستتر، مەعریفەی تاسیت. ناوەڕۆکی ئەم گیان بەبەرداکردن و تاسیتییەش لە سیاسەت و کولتووردا ئەوەیە کە ئێمەی مرۆڤ، زۆر زیاتر لەوە دەزانین کە دەیڵێین یان ئاماژەی پێدەدەین، بەڵام بەهۆی جەهلی مەعریفیی و کولتوورییەوە، هەڵەی زۆر گەورە دەکەین. گۆڕان وەکو حیزب، لە مەعریفەی تاسیتی لە سیاسەتی ئێرانیی، لە تێگەیشتن لە هەژموون و عومقی ستراتیژیی ئێران، بەڕاستیی دەستوپێ سپیی بوو. بگرە بەشێک لە قیادییەکانی، زۆر طائیفیی، نەژادیی و قەومیی بوون کە بە رادەیەک لە ناو پارتییدا، پارادایم و ڤێرژنی وەکو ئەمانە کەمن. هەموو ئەمانەیش، بۆ ئێران، باروتن.\nهۆکارەکان، چیی بوون کە ئێران پشتگیریی یەکێتیی دەکات و گۆڕان هەڵاوێرد دەکات؟ لە کاتێکدا، ئەو هەلە سیاسیی و مێژووییانەی بۆ گۆڕان هەڵکەوتووە، لە ریفراندۆم و پێش ١٦ی ئۆکتۆبەر، دەیتوانی ببێ بە ئاڵتەرناتیڤی یەکێتیی بۆ ئێران، بەڵام لە ترسی تەخوینی کوردایەتیی و بەهۆی مێنتاڵیتیی نەژادیی، طائیفیی و قەومییەوە، جورئەتی نەکرد، هەر بییریشی لێ بکاتەوە. هاوکات، ئەگەر ئەو تەفسیرەی گۆران دەقیق بێت کە قاسمی سولەیمانیی سەپەرشتیی ئەم کەمپەینی تەزویرەی کردووە! هەرچەندە بۆ حیزبێک ئاسان نییە، شتێکی وا بڵێت و دواییش بە دیپلۆماسییەت، بیەوێ جوبرانی بکاتەوە، دەبووایە واقیعیی و عەقڵانیی مامەڵەیان بکردایە، نەک سیاسەت بە تۆڵە ئەستاندنەوە بکەن.\nلە کاتێکدا مەعلومە کە کۆمیسۆن و سەرپەرشتکارانی لە شارەکانی کوردستان ( بە کەرکوکیشەوە)، موصڵ، ئەنبار و صەڵاحەدییندا، خۆیان تەزویرەکانیان کردووە بە کۆمەکی تەکنیکیی ئەو حیزب و لیستانەی بەم کارە هەڵساون. پرسیارە جدییەکە ئەوەیە بۆچی گڵۆپی سەوز بۆ پارتیی و یەکێتیی لە لایەن تورکیا و ئێرانەوە بۆ ئەم تەزویرە هەڵدەکرێ؟ بەڵام گۆڕان لە پێوەندییە ئیقلیمییەکان تێناگات، هێشتا دەیەوێ سیاسەت بەو مێنتاڵیتییە ئەفەندییە بکات کە تەخوین بەڕادەیەک ترساندوویەتی کە راست و چەپی خۆی لە تۆپۆگرافیای سلێمانییدا، ناناسێتەوە؟\nلەبەشێکی تردا، دێمە سەر ئەو هۆکارانەی کە گۆڕانی کردووە بە یەخسیری ئەم لوعبە موخابەراتیی و ئیقلیمییەی تورکیا و ئێران، ناتوانێ و نایەوێ لە ئاڵۆزییەکان و ئارێشەکانی سیاسەت، عەقڵانییەت و واقیعییبوون، تێبگات! ئەم باسە، درێژەی دەبێت…


سازان، ھەڵەبجە - ویکیپیدیا، ئینسایکڵۆپیدیای ئازاد\n(ڕەوانەکراوە لە گوندی سازانەوە)\nگوندی دوو بەھار\nگوندی سازان لە بەھاردا\nپۆتانەکان: 35°05′37.3″N 46°03′35.5″E / 35.093694°N 46.059861°E / 35.093694; 46.059861پۆتانەکان: 35°05′37.3″N 46°03′35.5″E / 35.093694°N 46.059861°E / 35.093694; 46.059861\nشێخ موئمینی سازانی\nناو نراوە لەدوای شێخ موئمینی سازانی\n٧٨٠ مەتر (٢٬٥٦٠ پێ)\nسازان (ئینگلیزی: Sazan) یەکێکە لە گوندەکانی باشووری کوردستان. سازان دەڤەرێکی فراوانی شاخاوی و گەشتیارییە، ژمارەیەکی بەرچاو باخ و ئاو و کانیاوی سازگار و ڕووبار و دەشتی بەرھەمھێن و بەپیتی کشتوکاڵی تێدا دەبینرێت. ئەم گوندە لەبەر بوونی چەند ناوچەیەکی گەشتیاری وەک (سەروەزەن، بەروەزەن ، کەناری ڕووباری سیروان) بووەتە ناوچەیەکی گەشتیاری سەرەڕای ئەوەی ھەر یەکێک لەباخەکانی خۆی لەخۆیدا سەیرانگایەکە و ساڵانە ژمارەیەکی بەرچاو گەشتیار ڕووی تێدەکەن. ئەم گوندەش وەک زۆرێک لە گوندەکانی تری کوردستان لەساڵی ۱۹۷۹ بەر شاڵاوی ڕاگواستن کەوتووە و چۆڵکراوە، لەبەرئەوە ھەتا ئێستاش چۆڵە و تەنھا خاوەنباخەکان و گەشتیاران بۆ گەشت و گوزار ڕووی تێدەکەن.\n١.١ کەش و ھەوا\n٢ دروست بوونی ناو\n٣ پێکھاتەی دانیشتوانی گوندی سازان\n٣.١ پێگەی ئابووری\n٣.٢ پێگەی گەشتیاری\n٤ شێخ موئمین\n٥ شێخ حەسەنی سازانی "بولبول"\nسازان دەکەوێتە سنووری نێوان ڕۆژھەڵاتی کوردستان و باشووری کوردستان، تەنھا بە ڕووباری سیروان لە ڕۆژھەڵاتی کوردستان جیادەبێتەوە. ئەم گوندە دەکەوێتە ڕۆژھەڵاتی پارێزگای ھەڵەبجەوە و ۱۳کم لە سەنتەری پارێزگاوە دوورە. نزیکترین خاڵی مەرزی نزیک بەشاری ھەڵەبجەیە. سەنتەری ناوچەیەکی فراوانە و ڕێگای چەندین گوندی تری لەسەرە، لە دیوی ڕۆژھەڵاتێ کوردستانیشەوە بەھەمان شێوە. لەدەوروبەری گوندی سازاندا چەند گوندێکی تر ھەبوون کە بریتی بوون لەمانەی خوارەوە:\nھەموو ئەم گوندانەش لەساڵی ۱۹۷۹ چۆڵکراون و سوتێنراون، ئێستا دانیشتوانەکانیان لە ھەڵەبجە و ناوچەکانی تری کوردستان نیشتەجێ بوون وە تا ئێستاش ھیچ یەکێک لەم گوندانە ئاوەدان نەکراونەتەوە.\nئاو و ھەوای گوندی سازان لە ھاویندا گەرم و وشکە و زستانیشی کەمێک ساردە بەڵام لەھەردوو وەرزی پایز و بەھاردا ئاوھەوایەکی مامناوەندی ھەیە، بەجۆرێک لە وەرزی پاییزدا پاش باران بارین ھاوشێوەی بەھار دەشت و دۆڵ و چیاکانی شین دەبن، ئەمەش وایکردووە کە بە گوندی "دوو بەھار" ناوببرێت. گونجاوی کەش و ھەواکەی لەم دوو وەرزەدا وایکردووە دیمەنێکی جوانی ھەبێت. ڕێژەی بارانبارینی ئەم گوندە لەنێوان ٥۰۰-۷۰۰ملم دەبێت. ئەم گوندە سەرەڕای ئەوەی لە ناوچەیەکی شاخاوییدایە، بەڵام کوێستانی نییە، واتە بە دەگمەن مەترسی ڕێبەندان و بەستەڵەکی لێدەکرێت.\nدروست بوونی ناو[دەستکاری]\nپێدەچێت ڕیشەی مێژوویی ئەم وشەیە بگەڕێتەوە بۆ سەردەمی ساسانیەکان، چونکە ئەو سنوورە چەندین سەدە لەژێر دەسەڵاتی ئەواندا بووە و جێ پەنجەی ئاوەدانییان لە چەند شوێنێکدا دیارە بە بەڵگەی گۆڕ و گۆڕستانی پەراکەندەی زۆر و شوێنەوار لە ناوچەکەدا. قەڵای (ساسان) سازانی ئێستاش ھەر لەو سەردەمەدا دروستکراوەبەمەبەستی حوکمڕانی و خۆپارێزی، لەبەر بەرزی شوێنەکەو زاڵی بەسەر تەواوی ناوچەکەدا، بۆیە ئەکرێت بە تێەڕبوونی کات پیتی (س) گۆڕابێت بە (ز) لە ئەنجامدا بوبێتە (سازان)، کەواتە ئەکرێت ناوی (سازان) لە (ساسان) ەوە ھاتبێت، وەیان وەک دەگێڕنەوە بە ھاتنی شێخ (موئمین) لە ھەورامانەوە لە گوندی (وەزەنێی بەڵخە) پاش ئەوەی لە کوردستانی ڕۆژھەڵاتەوە ھاتووەو لەوێدا بۆ ماوەیەک ماوەتەوەو، ڕوو دەکاتە ئەم ناوچەیە، لێی دەپرسن: لە کوێ دەژیت؟ ئەویش لە وەڵامدا وتویەتی: جێیەکم بۆ خۆم سازاندووەو لەوێ دەژیم، دەگونجێت ئەم دێڕە شیعرەی خوارەوە بۆ ئەم مەبەستە وترابێ، بە پێی وشەکان و واتاکەی ھەرچەندە بوێژەکەی نەزانرا!\nواچە بە سازان! سازان بسازان من چەنی سازان سازانم سازان\nکەواتە یان پێشتر وشەکە بە سازان ھاتووەو شێخ موئمین پشتڕاستی کردۆتەوە، یاخود، خۆی ناوەکەی بۆ گوندەکە ھەڵبژاردووە لەو کاتە بەدواوە (ساسان)ەکەش کە باڵابڕی سنوورەکە بووە، بوەتە سازان.\nپێکھاتەی دانیشتوانی گوندی سازان[دەستکاری]\nئاوێتەیەک لە تیرە و بنەماڵەی جیاجیا لە گووندەکە بوونی ھەبووە، کە سەرەکیترینیان بە سەیدەکانی نەوەی شێخ مۆمن ناسراون کە نزیکەی ٪ ٦۰ی دانیشتووانی گوندەکەیان پێکدەھێنا. وە ھاوکات بەرەی تفەنگچیەکان لەگووندەکە بوونیان ھەبووە، کەبەرەیەک بوون لەپێشتر بەمەبەستی ئاژەڵداری لەوڵاتی ئێرانەوە ھاتبوونە گووندەکە و تێیدا نیشتەجێبوون. جگە لەوانیش تیرەی لۆراوبەگیەکان بەھەمان شێوە لەوڵاتی ئێرانەوە ھاتبوون بۆ گووندەکە. تا کاتی ڕاگواستنی زۆرە ملێ ژمارەی خێزانەکانی گوندەکە پتر لە ۷٥ ماڵ و ژمارەی دانیشتوانی نزیکەی ٤۰۰ کەس دەبوو.\nزۆرێک لەو پایانەی پێگەی ئابووری ھەر ناوچەیەک بەھێز دەکەن، لە سنووری سازاندا بوونیان ھەبووە و ھەیە، وەک: بوونی باخ و باخاتێکی زۆر لە میوەی ھەنار، ساڵانە ڕێژەیەکی زۆر ھەناری تێدا بەرھەمدێت، وە ئێستا ئەم گوندە بە "نیشتمانی ھەنار" بەناوبانگە. لە جۆرەکانی ھەناری نێو باخەکانی گوندی سازان: ساڵەخانی، لاڕەشە، کاراڵی، خانمە سوورە، شیرین و مەلەسی. سەرەڕای میوەی ھەنار، میوەگەلێکی وەک: گوێز، ھەنجیر، ترێ، قۆخ، قەیسی و ھەڵوژە لەنێو باخەکاندا بەرھەمدێن. بوونی دەشتێکی بەپیت لەنێو قەدپاڵی چیاکاندا کە بە دەشتێ ناسراوە، کە زیاد لەپێویستی بەرھەمی دانوێڵەی دانیشتوانی ناوچەکەی لە ڕابردوودا دابینکردووە، وە لە ئێستاشدا دانەوێڵەی تێدا دەچێنرێت. بوونی لەوەڕگایەکی زۆر کە بۆ مەبەستی ئاژەڵداری سوودی لێدەبینرێت، چونکە ھەڵکەوتەی گوندەکە لەناوچەیەکی شاخاوییدایە کە دارستان و پووش و پاوانی زۆری تێدایە، ھاوکات بوونی تەختایی و دۆڵ و قەدپاڵی زۆر زەمینەی ئاژەڵداریان لەناوچەکەدا ڕەخساندووە بۆ بەخێوکردنی مەڕ و بزن و ڕەشەوڵاخ.\nناوچەی سازان چەندین جۆر کانزای گرنگی تێدایە، گەر بەرھەم بھێنرێت، دەکرێت ببێتە سەرچاوەیەکی سەرەکی ئابووری بۆ ئاوەدانکردنەوەی گوند و ناوچەکە و پارێزگای ھەڵەبجەش. لەو کانزایانە: نەوت، گۆگرد، بەردی کاشی، کبریت و گەچ. ئەمەش بەپێی ڕاپۆرتی گەڕیدە ئابووریناس و شوێنەوارناسە بیانیەکان. سەرەڕای ئەمانەش سازان نزیکترین مەرزی پارێزگای ھەڵەبجەیە لە وڵاتی ئێران و ڕۆژھەڵاتی کوردستانەوە، ئەگەر بێت و ئەم مەرزە بە فەرمی بکرێتەوە ئەوا پایەیەکی ترە بۆ بوژاندنەوەی کەرتی ئابووری.\nسازان دارای سێ ڕەگەزی سەرەکییە بۆ گەشەی گەشتیاری، ئەوانیش: ئاو، چیا، مێرگی سەر سەوز و شوێنەوارن.\nلە ڕووی سەرچاوەی ئاوییەوە، نزیکە لە ڕووباری سیروان و گەشتیاران دێنە کەناری ڕوبارەکە بۆ گەشت و گوزار، ھەروەھا بوونی سەرچاوە ئاوییەکانی وەک: سەرچاوگ، تلەوەرێ، تافی سازگاری سەروەزەن و کانی سوڵتان. وێڕایی چەندین کانی و چۆماوی وەرزیی تری نێو باخ و دۆڵەکان، دیمەنێکی جوانی بەخشیوە بەم ناوچەیە کە بووەتە ھۆی ئەوەی لە وەرزی بەھاردا گەشتیارێکی زۆر ڕووی تێبکەن.\nبوونی باخە میوەی ھاوینە و پاییزە و، قەدپاڵی سەوز و مێرگی ڕەنگین، گرد و چیای جوان و سەرنج ڕاکێش، درەختی خۆڕسکی بەڕوو و قەزوان و گۆیژ، ناوچەکەیان کردووەتە سفرەیەکی ڕازاوەی ئەوتۆ دڵ بکاتەوە و، عاشقانی سروشت جەم بکات.\nشوێنەواری مێژوویی وەک: قەڵای دێرینی سازان کەزاڵە بەسەر دەڤەرێکی بەریندا، زێڕینکەوشی مێژینی جێی سەیر و سەفای خانمانی فەرمانڕەوایەک کە بەداخەوە شوێنەوارەکانیان تا ڕادەیەکی زۆر کوێر بوونەتەوە، وە چەندین شوێنەواری مێژوویی تر کە ھەریەکەیان چیرۆکێکی لە پشتەوەیە و ھەریەکەیان گوزارشت لە ڕابردوویەکی ئاوەدان دەکەن و گەشتیار چێژیان لێ دەبینێت.\nشێخ موئمین کوڕی سەیید حسەینی کوڕی سەیید ئیبراھیمی (نیمجانی)یە.شێخ موئمین لەسەرەتای ساڵانی سەدەی دوانزەیەمی کۆچی بەرانبەر بە ساڵانی کۆتایی سەدەی حەڤدەیەمی زایینی لە گوندی سەڵواتابادی سەر بە پارێزگای سنەی ڕۆژھەڵاتی کوردستان ھاتۆتە دنیاوە. لە تەمەنی منداڵیەوە بە ئاڕاستەکانی باپیری و ھەندێک سەرەتای مەعریفیی دەست و پەنجە نەرم دەکات، پاشان باوکی دەیخاتە بەر خوێندنی ئایینی لای مامۆستا (مەلا) ی گوندەکە و ھەر لەو سەرەتایەوە نیشانەکانی زیرەکی و پەرۆشی خوێندنی تیا بەدی دەکرێت و لە نێو ھاو کلاسەکانیدا دەرکەوتوو دەبێت. ھەرچەندە ( سەیید حسەین) ی باوکی کەسێکی خوێندەوار نەبووە بەڵام زۆر بە تەنگ پێگەیشتنی (موئمین)ەوە دەبێت. لەسەر دەستی فەقێ میرزای مەلا و پێشنوێژی گوندەکە، قورئان و سەرەتای ھەندێک کتێبی فیقھی و زمان لە حوجرەدا دەخوێنێ و لە زمانی فارسیدا توانای باشی دەبێت، ھەروەھا سوودی عیرفانی لەو مامۆستایەی دەبینێت، کە ئەویش پیرو مامۆستای خۆی؛ (سەیید ئیبراھیمی نیمجانی) وەری گرتبوو. ئەم مێرد منداڵە (سەیید موئمین) تەمەسسوک بە تەریقەتەوە دەکەوێتە سەری و، پاشان بۆ وەرگرتنی عیلمی زیاتری تەریقەتیش بیر لە کۆچکردن بەرەو باشووری کوردستان دەکاتەوە، بۆ لای ڕابەرە سەرچاوەکان! دوای ئەوەی شەش مانگێکی تر بەمەبەستی خوێندن، باوکی دەینێرێتە گوندی (موژەن) لە نێوان کامیاران و دێگولان، داوای مۆڵەت لە باوکی دەکات و بەرەو باشووری کوردستان کەمەری سەفەر دەبەستێت و دەکەوێتە ڕێ، لەو کاتەدا پێدەچێت شێخ (موئمین) لە تەمەنی ۲۰ ساڵ کەمتر بوبێت، وە دوای تەمەنی (۲۰) ساڵی کۆچیشی کردبێت بەرەو باشووری کوردستان. شێخ (موئمین) لە کۆتایی سەدەی دوانزەیەمی ک. کۆچی دوایی دەکات و لە گوندی سازان بەخاک دەسپێردرێت.\nشێخ حەسەنی سازانی "بولبول"[دەستکاری]\nشێخ حەسەنی سازانی یەکێک بووە لە نەوەکانی شێخ موئمینی سازان و یەکێک بووە لە شاعیرانی ھاوچەرخی مەولەوی و نازناوی (بولبول) ی لەخۆی ناوە. ھەرچەندە وا دەردەکەوێت کە بەتەمەن لەو بچوکتر بوبێت بەڵام دۆستایەتیەکی زۆر لەنێوانیاندا ھەبووە و نامەی شیعرییان لە نێواندا ھەبووە. ئەمەی خوارەوە قەسیدەیەکە کەوا مەولەوی قسە لەگەل شێخ حەسەنی سازانیدا دەکات:\nنەتیجەی پاک دین\nنەتیجەی پاک دین شێخی سازانی\nخاس وەتەن نە دڵ (مەعدووم) سازانی\nپەرسام (حسب لامر) گوزەشتەی ئەحواڵ\nجواو داڕێزەی شیشەی قەدیم ساڵ\nزەرفێ بیم نەتۆی وەختێ شامەوە\nچون ستارەی سوبح مەدرەوشامەوە\nپەی گوڵاو پاشی و نەشئەی بەزمی (کەی)\nگا پڕ گوڵاو بیم، گا سەر شاری مەی\nگا وەسەر ڕەفەی زەڕین تاقەوە\nگا وەدەس ساقیی سیمین ساقەوە\nگا نەسەر پەنجەی بانووی بێ نیقاب\nچون سوەیل ڕەونەق پەنجەی ئافتاب\nنەبەزمی شیرین خوسرەوانی دەور\nمامام نەگەردش ھەر ساتێ سەد تەور\nگولاو مەپاشام وە ڕووی یاراندا\nبادە مەبەخشام وە مەیخاراندا\nگا گەردەن نەدەس نازک ئەندامان\nگا دەس نەگەردەن ژەرەژ خەرامان\nگاھێ ڕوو وە ڕووی لەیلی ئەندازان\nگاھێ لەب وە لەب شای شیرین ڕازان\nھەستیم بێ شومار مەستیم وەکۆ بی\nتوغیانم چون تاف جوانیی تۆ بی\nجە ڕووی نادانی ئەو بەزم و ئەو جەم\nوە جاویدانم منمانا وە چەم\nفەڵەک شی وەقین جەور و ستەمدا\nئەو بەزم و ئەو زەوق گشت دا وە ھەمدا\nمنیچ وەی تەرزە وە سەد پارە کەرد\nھەر پارە پەرێم سەد پەژارە کەرد\n(مەعدوومی) عامەن بەڵا و دەردو بیم\nئەوەڵ قاروورەی شکستە من نیم\nھۆشیار بەر میوەی مەستی غەفڵەتەن\nغەفلەت سەرمایەی ھەزار خەجڵەتەن\nھاکا دەستی چەرخ ھەم ستێزە کەرد\nچون من شیشەی تۆیچ ڕێزە ڕێزە کەرد\nئەم قەسیدەیەی خوارەوەش بەھەمان شێوە نامەیەکی شیعرییە مەولەوی تاوگۆزێ بۆ شێخ حەسەنی دەنێرێت:\nنەتیجەی پاکان، نەتیجەی پاکان\nشێخی خاس خەیاڵ نەتیجەی پاکان\nفەرەح بەخشی حاڵ خاتر غەمناکان\nدەرمانی زامان خەڵتان نە خاکان\n(مەعدووم) ئانا ھا جە گیان تەواسان\nکەیلەن جە خەیاڵ خاڵی خاڵ خاسان\nگرمەی کوورەی دڵ سەد ھەزار تەرزەن\nگرمەی بڵێسەش نە عاڵەم بەرزەن\nتۆ پەی چێش ئامان ئیمانت ھەردەن\nئەسپاپی فەوتت ئامادە کەردەن\nوەی دەمەی نەفەس بەد حاڵییەوە\nوەی دڵەی پارەی زو خاڵییەوە\nکوورەی دەروونت وە جۆش ئاوەردەن\nدووکەڵ جە گۆشەی فەڵەک سەرکەردەن\nپەی کێ ئەی جەستەی وێت مەتاونی\nزامەکەی مەعدووم ھەم مەکاونی\nمن ئێشی پڕ نێش دەروونم وەسەن\nبۆ خەلاسم کەر حەسەن ھەی حەسەن!\nسروشتی گوندی سازان\nگوندەکانی پارێزگای ھەڵەبجە\nکوردستان > باشوور > پارێزگای ھەڵەبجە\nحاجی ئاوا، بەمۆ\nناوەند: شاری ھەڵەبجە، شارۆچکەکان: سیروان و خورماڵ و بیارە\n^ لە ئامێزی سازاندا، م. صادق شێخ عوسمان سازانی،چاپی یەکەم ۲۰۱٥، لاپەڕە ۱۳.\n^ لە ئامێزی سازاندا، م. صادق شێخ عوسمان سازانی،چاپی یەکەم ۲۰۱٥، لاپەڕە ۲٥\n^ کەناڵی کەی ئێن ئێن\n^ لەئامێزی سازاندا، م.صادق شێخ عوسمان سازانی، چاپی یەکەم ۲۰۱٥، لاپەڕە ٦۲.\n^ لە ئامێزی سازاندا، م. صادق شێخ عوسمان سازانی، چاپی یەکەم ۲۰۱٥، لاپەڕە ۹۷.\n^ ھەڵەبجە لە ئامێزی مێژوودا، حەکیم مەلا ساڵح، بەرگی دووەم ۲۰۱۰، لەپەڕە ۱۰۷\n^ دیوانی مەولەوی، مەلا عەبولکەریمی مودەڕڕیس، بڵاوکردنەوەی کوردستان، چاپی یەکەم ۱۳٨۹، لاپەڕە ٤٦۷.\n^ دیوانی مەولەوی، مەلا عەبدولکەریمی مودەڕڕیس، بڵاوکردنەوەی کوردستان، ۱۳۹٨، لاپەڕە ٤٨۰ـ٤٨۱.\nلە ئامێزی سازاندا، مامۆستا صادق شێخ عوسمان سازانی، چاپی یەکەم ۲۰۱٥.\nھەڵەبجە لە ئامێزی مێژوودا، حەکیم مەلا ساڵح، بەرگی یەکەم، چاپی یەکەم، ۲۰۱۰.\nدیوانی مەولەوی، مەلا عەبدولکەریمی مودەڕڕیس، بڵاوکردنەوەی کوردستان، ۱۳٨۹.\nکەناڵی کەی ئێن ئێن ۱۱/۲۱/ ۲۰۱٥.\nوەرگیراو لە «https://ckb.wikipedia.org/w/index.php?title=سازان،_ھەڵەبجە&oldid=753422»\nئەم پەڕەیە دواجار لە ١٣:١٣ی ١٧ی شوباتی ٢٠٢١ نوێ کراوەتەوە.


پشێویه‌کانی لوبنان و قه‌یرانی سوریا\nپشێوی له لوبنان له ئاستێکی به‌رزدایه له پاش هێرشه بۆمبیه خوێناویه‌که‌ی ڕۆژی هه‌ینی که بووه مایه‌ی کوژرانی به‌رپرسێکی باڵای ئاسایشی و نزیکه‌ی ده‌که‌سی تریش له به‌یروت.\nتانکه‌کانی حکومه‌تی لوبنان به‌نێو ڕێگه‌وبانه ستراتیژیه‌کاندا له به‌یروتی پایته‌خت بڵاوبوونه‌ته‌وه و ده‌ستیان کردووه به لادانی تایه‌ی سوتاو و ئه‌و جۆره به‌ربه‌ستانه‌ی تر که خۆپیشانده‌ران بۆ داخستنی ڕێگه‌وبانه‌کان دایاننابوو.\nهێزه سه‌ربازیه‌کانی لوبنانیش به شاره به‌نده‌ریه‌کانی سیدون و ته‌رابولسدا بڵاوبوونه‌ته‌وه و هه‌روه‌هاش به دۆڵی بیقاعیشدا.\nئه‌م هه‌نگاوه له‌شکریانه دوابه‌دوای کۆبونه‌وه‌ی نائاسایی کابینه‌ی حکومه‌تی لوبنان بوو بۆ تاووتوێکردنی ته‌قینه‌وه‌که‌ی ڕۆژی هه‌ینی که تیایدا کۆلۆنێڵ وسام حه‌سه‌ن به‌رپرسی زانیاریه‌کان له هێزی ئاسایشی لوبناندا کوژرا.\nسه‌ره‌ک وه‌زیری لوبنان ده‌ڵێت خواستی خۆی بۆ ده‌ستله‌کارکێشانه‌وه خستۆته به‌رده‌م سه‌رۆکی لوبنان به‌ڵام پێی قایل نه‌بووه.\nڕێبه‌رانی هاوپه‌یمانی 14 ی ئازار داوای له‌کار لاچوونی نه‌جیب میقاتی ده‌که‌ن.\nئه‌م حکومه‌ته‌ی سه‌ره‌ک وه‌زیری لوبنان له‌لایه‌ن حزبوڵای لوبنانه‌وه پشتیوانی ده‌کرێت.\nهه‌ندێک له ڕێبه‌رانی تری ئۆپزسیۆن جه‌خت ده‌که‌نه‌وه له‌وه‌ی ئه‌م ڕووداوه دواترینه له‌و زنجیره هێرشانه‌ی ده‌کرێنه سه‌ر ڕێبه‌رانی ئۆپزسیۆن به‌مه‌به‌ستی له‌ناوبردنیان.\nڕێبه‌رانی ئۆپزسیۆنی لوبنان ڕژێمه‌که‌ی به‌شار ئه‌لئه‌سه‌د گوناهبار ده‌که‌ن به ئه‌نجام دانی ته‌قینه‌وه‌که‌ی گه‌ڕه‌کی ئه‌لئه‌شره‌فیه‌ی به‌یروت و هه‌وڵه‌کانی تریش که بۆ کوژرانی ڕێبه‌رانی ئۆپزسیۆن ده‌درێن.\nدکتۆر خه‌تار ئه‌بو زیاب پسپۆڕی زانسته سیاسیه‌کان ده‌ڵێت کوژرانی وسام حه‌سه‌ن  سه‌رکه‌وتنێکه بۆ ئێران و سوریا له ناوچه‌که‌دا.\nهاوکاتی ئه‌م ڕووداوانه له لوبنان، نێردراوی تایبه‌تی نه‌ته‌وه یه‌کگرتووه‌کان و کۆمکاری عه‌ره‌ب بۆ سوریا، ڕۆژی شه‌ممه له دیمه‌شق گوتوویه‌تی له هه‌وڵی هێنانه ئارای ئاگر به‌ستێکی 3 ڕۆژیدایه له‌گه‌ڵ هاتنی جه‌ژنی قورباندا.\nڕاپۆرتی لوبنان و قه‌یرانی سوریا


دەست لە یاسای هەڵبژاردن مەدەن با خراپ نەبێت – هه‌ڵوێست\nسه‌ره‌تا / بابه‌تی نوێ / دەست لە یاسای هەڵبژاردن مەدەن با خراپ نەبێت\nعلی مەحموود 2018-01-19 بابه‌تی نوێ, باشور, تەنز لێدوانێك بده 31 بینراوه\nیەكێك لەو یاسا باشانەی لە كوردستاندا درچووە لە پاڵ ئەوانەی تۆز لێیان نیشتووە و كاریان پێ ناكرێت لەم هەرێمە، یاسای هەڵبژاردنی هەرێمی كوردستانە. ئەگەر وەربگێردرێتە سەر زمانە جیاجیاكانی جیهان و رای سیاسەتمەدارانی ئەو وڵاتانەی مێژویەكی كۆنیان لە گەڵ دیمكراسیدا هەیە وەربگرترێت، ئەوا زۆر فەرەنسی و ئیتاڵی و سوئیدی و ئەمەریكی و… خۆزگەی بۆ دەخوازن. ئەوا ئیتر هیندییەكان لە ئاست ئەو یاسایە ناوێرن بڵێن گەورەترین دیموكراسین لە جیهان و ئینگلیزەكانیش ناتوانن بڵێن كۆنترین و هۆڵەندی و ئێسلەنداش بڵێن باشترینین و ئەمەریكاش بڵێت بەهێزترینین. تەنها قسە بۆ سویسرییەكان دەمێنێتەوە كە چیرۆكی ئەوانیش تەواو جیایە و پەیرەو لە دیموكراسی راستەوخۆ دەكەن.\nمەخابن هەندێك لیست و قەوارە لە گەڵ هەمواركردنەوەی ئەم یاسایەن لە كاتێكدا شەو و رۆژ بەرۆک بۆ ئازادی دادەدڕن. داواكاری سەرجەمیشیان لە گەڵ ویستی دیموكراسیانە و ئازادانەدا ناگونجێت. چونكە چاویان لەو كانە زێڕینەیە کە ناوی هەڵبژاردنە. بۆ ئەوەی دەنگی زیاتری ئەو جەماوەرە بدوورنەوە كە تێنووە بە ئازادی و یەكسانی. بۆ ئەوەی هەلی داتەپینی ناوخۆ بقۆزنەوە بۆ كورسی زیاتر و لە بێبەریكردنی خەڵكی دیكە.\nباشترە پەرلەمانتاران لەگەڵ ئازادیی و دادپەروەری بن؛ نەك ژمارەی كورسی و بەرژەوەندی حیزبەكانیان. دەزانن ئەو یاسای بودجەی حیزبەكان دەنگیان بۆی دا لە دوا رۆژدا لە لایەن نەوەكانی داهاتووەوە دەبێتە چ نەنگیەك ؟ هەموو كات خۆ فڕێدان لە تاریكیدا بە سەلامەتی لێی دەرناچن.\nدەكرێت بە گۆڕینی یاساكە هەندێك حیزب كورسییەك زیاتر بەدەست بهێنێت؛ یاخود لیستی كوتلەكەی دەرچێت. یان مەیلی شارچێتی زاڵ بێت. وەلێ لە كۆتادا ئازادی دەنگدەر لە هەڵبژاردنی كاندیدی خۆی , دەرچوونی مەیلی سیاسی زیاتر و پەرلەمانی هەمەرەنگترو نوێنەرایەتی زیاتر زیان دەكەن. ئاخر كوردستان بە 3 ملیۆن دەنگدەرەوە 850 ملیۆن دەنگدەری نییە وەك هیندستان تا بیر لە جیا بكاتەوە.\nكە ناوی ئەو وڵاتانەم هێنایەوە كە زۆر سیاسی و هاوڵاتیانیان خۆزگەم بۆ یاسای هەڵبژاردنەكەی كوردستان دەخوازم دەتوانم نموونەی زیندوو لە دروستی بۆچونەكەم و دادپەروەری كەمتر لە دیاریكردنی نوێنەرایەتی لە هەڵبژاردنی ئەو وڵاتانە بهێنمەوە لە دوا نموونەی هەڵبژاردنەكانیان , لە هەڵبژاردنی هیندستان پارتی بهاراتا جاناتا 31,34% ی دەنگەكانی هێنایەوە بەڵام 282 كورسی لە كۆی 454 كورسی بەدەستهێنا, كە دەیكردە 51,9%ی كورسییەكانی پەرلەمانی هیندستان,لە بەرامبەردا كۆنگرەی نیشتمانی هیندی 19,52% ی دەنگەكانی بەدەست هێنا وەلێ تەنها 44 كورسی بردەوە كە دەیكردە 8,1%ی كورسیەكانی پەرلەمان.\nلە هەڵبژاردنی ئەمەریكا ترامپ 62,984,825 دەنگی هێنایەوە كە دەیكردە 46,1%ی دەنگەكان، كەچی هیلاری کلینتن 65,853,516 دەنگی هێنایەوە كە دەیكردە 48,2%ی دەنگەكان وەلێ دۆڕاندی. ترامپ 304 نوێنەری بردەوە، هیلاری 227 نوێنەر.\nلە فەرەنسا لیستی سەرۆك كۆمار ماكرۆن 32,33%ی دەنگەكانی هێنایەوە كەچی 60,66%ی كورسیەكانی پەرلەمانی برد.\nلە بەریتانیا پارتی پارێزگاران 42,3%ی دەنگەكانی هێنایەوە كەچی 48,8%ی كورسیەكانی بردەوە كە دەیكردە 317 كورسی لە كۆی 650 كورسی. پارتی سەوز 1,6%ی دەنگەكانی بەدەست هێنا بەڵام 1 كورسی پێ بڕا. لە كاتێكدا پارتی نەتەوەیی سكۆتلەندی 3%ی دەنگەكانی بردەوە 35 كورسی بەركەوت.\nلە یابان(ژاپۆن)یش پارتی لیبراڵی دەسەڵاتدار 48,21%ی دەنگەكانی هێنایەوە وەلێ 61,08ی كورسیەكانی برد. پارت كۆمۆتۆی هاوپەیمانی 1,5%ی دەنگەكانی هێنایەوە بەڵام و 6,24%ی كورسیەكانی بەدەست هێنا كە دەیكردە 29 كورسی لە كۆی 465كورسی پەرلەمانی ژاپۆن. بەڵام حیزبی شیوعی 9,02%ی دەنگەكانی هێنایەوە لە بەرامبەردا تەنها 2,58%ی كورسیەكانی پێ بڕاوە .\nبەم شێوەیە دەبینین ریّژەی دەنگەكان لە گەڵ ئاستی نوێنەرایەتی هاوتا نابن. هەموو هۆكارەكەش یاسای هەڵبژاردنی ئەو وڵاتانەیە. هەر بۆیە لە زۆربەی ئەو وڵاتانە باسی شۆڕشی سیاسی ودیموكراسی راستەقینە و هەمواركردنەوەی یاسای هەڵبژاردن بۆتە بابەتی رۆژ.\nبۆیە باشترە یاسای هەڵبژاردنی كوردستان دەستی لێنەدرێت با خراو نەبێت، مافی دەنگدەر و پێكهاتەكان و نوی و بۆچونە جیاوازەكان پارێزراو بێت. تاكە شتێكی جوان لەم وڵاتەدا بمێنێتەوە، با بە دوای دادپەروەری هەڵبژاردنەوە و پڕكردنەوەی كەلەبەرەكانی لیستی دەنگدەرانەوە بین، نەك تێكدانی ئەم یاسایە.\nتاگه‌كانباشور حیزبایه‌تیی ده‌سه‌ڵات رەخنە سیاسیی كوردستان هەڵوێست\nپێشوو باشووری کوردستان و خەیانەت، چەپ و خۆدزینەوە له سیاسەت\nدواتر سپایەکی ٣٠ هەزار کەسی


سبەی سەرۆکی هەرێمی کوردستان سەردانی سلێمانی دەکات\nبڕیارە سبەینێ سێشەممە سەرۆکى هەرێم و دوو جێگرەکەى سەردانى شارى سلێمانى بکەن و تاوتوێی چەند پرسێک بکەن.\nبەپێی زانیارییەکانی تۆڕی میدیای بینەر وەفدى سەرۆکایەتى هەرێمى کوردستان کە پێکدێت لە نێچیرڤان بارزانى سەرۆکی هەرێم و هەردوو جێگرەکەی مستەفا سەید قادر و جەعفەر شێخ مستەفا سەردانی شاری سلێمانی بکەن سەردانی بارەگای چەند لایەنێکی سیاسی هەریم بکەن.\nبەپێ زانیاریەکان ئەو پرسانەى کە سەرۆکى هەرێم لەگەڵ لایەنەکان گفتوگۆى لە بارەوە دەکات بریتیە لە پرسى هەموارى دەستور و چارەنووسى حکومەتەکەى عادل عەبدولمەهدى و بەشە بودجەى هەرێم و گفتوگۆى دروستکردنى ئیئتلافى فراکسیۆنە کوردستانییەکان و دۆخى ناوخۆى هەرێم بێت.\nهاوکات هەر بەپێی زانیاریەکان کەدەستی تۆڕی میدیایی بینەر کەوتووە وەفدەکە سەعات ١١ سەردانی مەکۆی بزوتنەوەی گۆڕان دەکات لە گردی زەرگەتە، وەهەروەها سەعات دووی پاش نیوەڕۆ سەردانی کۆسرەت رەسوڵ جێگری سکرتێری یەکەمی یەکێتی نیشتیمانی کوردستان دەکەن.\nئیشپێکردنی رادیۆ و جگەرەكێشان لەناو تەكسی و پاسەكان قەدەغەدەکرێت\nرێژەی جیابوونەوە لە هەرێم روو لە زیاد بوونە


دوو ھاووڵاتیی دیکە لە مەھاباد دەستگیر کران – زاگرۆس پۆست\nماڵەوە / سیاسی / دوو ھاووڵاتیی دیکە لە مەھاباد دەستگیر کران\nیه‌ك شه‌ممه 1 ئاب 2021\tسیاسی, کوردستان, مافی مرۆڤ, هەواڵ 17 جار خوێنراوه‌ته‌وه\nدوو هاووڵاتیی دیکەی خەڵکی مەهاباد لە لایەن ھێزەکانی رژیمەوە دەستگیر کران.\nئەمڕۆ یەکشەممە ١٠ی گەلاوێژی ١٤٠٠ی ھەتاویی، هێزە ئەمنییەکانی رژیمی کۆماری ئیسلامی هەڵیانکوتاوەتە سەر گوندی “ئەگریقاش” سەر بە شاری مەهاباد و دوو هاووڵاتیی دیکە بە ناوەکانی “ڕزگار عەینالوو” و “ئەحەد سوونە” دەستگیر و بۆ شوێنێکی نادیاریان گواستوونەتەوە.\nئامەش لە حاڵێکدایە کە زاگرۆس پۆست پێشتر ھەواڵی دەستگیر کردنی لاوێکی دیکەی خەڵکی ئەم گوندە بە ناوی “هێمن قەرەداغی” بڵاو کردبووەوە.\nهەتا کاتی بڵاو کردنەوەی ئەم هەواڵە هۆکاری دەستگیر کردنی ئەم سێ هاووڵاتییە و ئەو تۆمەتانەی کە خراونەتە پاڵیان نەزانراوە.\nشایانی باسە، لە ماوەی رۆژانی رابردوودا و لە شەپۆلی نوێی دەەستگیر کردنی ھاووڵاتییانی کورد تا ئێستا دەیان ھاووڵاتیی کورد دەستگیر کراون.